МАГИЯТА 


ТВОЯТ ГЕРОЙ 


Способности на воин: 


Независимо от това дали се сражаваш с меч или с голи ръце, разполагаш с Умение, 
равно на 10 (начална стойност, която подлежи на промяна). Издръжливостта ти се 
равнява на 50 и също е променлива величина, но не може да надхвърли този брой точки 
- освен в изрично упоменат случай. Ако Издръжливостта ти падне до нула, играта 
свършва. 

Всеки от противниците ти ще има определено Умение и известен брой точки за 
Издръжливост. За да се сражаваш с някой от тях, трябва да посочиш наслуки в 
таблицата с числа в края на книгата и да прибавиш избраното число към Умението си. 
После прибавяш друго, избрано по същия начин число към Умението на своя 
противник и сравняваш получените сборове. Ако са равни, никой от двама ви не е имал 
преимущество и ще трябва да посочваш пак. В противен случай този, чийто сбор е по- 
голям, е успял да нанесе успешен удар и другият губи 2 точки Издръжливост. 

Битката продължава по същия начин, докато някой от двама ви не изчерпи всичките си 
точки за Издръжливост - освен ако текстът изисква друго. Ако някой се сражава без 
оръжие, успешните му удари отнемат на другия само една точка Издръжливост. 


Способности на магьосник: 


Разполагаш с 15 точки за Магическа сила. Тя може да се увеличава и да намалява, ала 
допуснеш ли да падне до нула, повече не ще можеш да я възстановиш и използваш, 
дори по-късно да спечелиш нови точки. 

Различните магии, които владееш, отнемат различен брой точки от Магическата ти 
сила. Всеки път, когато направиш магия от Свитъка на странстващия заклинател, 
губиш | точка Магическа сила. Използването на Могъща магия ти струва 2, а на магия 
от Великия завет - 3 точки Магическа сила. 

Имал си възможност да овладееш десет магии по твой избор. Разгледай изброените по- 
долу и запиши в дневника си шест магии от Свитъка на странстващия заклинател, три 
Могъщи магии и една магия от Великия завет. Това са магиите, които можеш да 
използваш. 


Тринадесет магии от Свитъка на странстващия заклинател: 

1. Магията на чуждия образ ти позволява да изградиш и поддържаш върху собствения 
си образ какъвто и да е друг. 

2. Магията на лечебната длан ти дава властта да лекуваш с докосване. 

3. Магията на подводното дихание ти дава възможност да прекараш неопределено 
време под водата. 

4. Магията на властващия поглед ти позволява да налагаш волята си само с поглед. 


5. Магията на еленовия скок те прави способен да бягаш като вятъра, да прескачаш 
стени, да скачаш отвисоко. 

6. Магията на дневния здрач ти позволява да се придвижваш незабелязано навсякъде. 

7. Магията на послушната ключалка те прави способен да отвориш всяка ключалка 
само с едно докосване. 

8. Магията на вечното сияние ти позволява да осветиш пътя си и да заслепиш врага си. 
9. Магията на всевиждащото око ти позволява да виждаш в мрак и мъгла, през всякаква 
материя, дори отвъд хоризонта. 

10. Магията на живата мъгла ти дава възможност да объркаш и затрудниш 
противниците си. 

П. Магията на тайнствената отрова ти позволява да отровиш врага си, без дори да се 
докосваш до чашата му. 

12. Магията на дъждовния облак осигурява на твое разположение малък дъждовен 
облак. 

13. Магията на пророческото зрение ти дава властта да надникнеш в бъдещето. 


Забележка: Магията на лечебната длан може да бъде използвана и без това да 
съществува като конкретна възможност в текста. Винаги (освен по време на битка и 
след като точките ти за Издръжливост са паднали до нула) можеш да си отнемеш една 
точка Магическа сила и да посочиш едно число от таблицата, за да разбереш колко 
точки Издръжливост си си възстановил. 


По метода на самолечението обаче не можеш да надхвърлиш началната стойност от 50 
точки Издръжливост. 


Седем от Могъщите магии: 

1. Магията на свободния полет ти позволява да летиш като птица. 

2: Магията на дивия огън те прави повелител на могъщи пламъци. 

3. Магията на тъмната страна освобождава разрушителните инстинкти, дремещи 
дълбоко в съзнанието ти. 

4. Магията на смъртния мраз ти дава власт над силата на студа. 

5. Магията на поразяващата ръка ти позволява да сразяваш С МЪЛНИИ враговете СИ. 

6. Магията на всепомитащия вятър те прави господар на разрушителен вихър. 

7. Магията на отвъдната нощ освобождава демони от преизподнята. 


Три магии от Великия завет: 

1. Магията на огледалния удар ти позволява да отразиш атаката на врага си, обръщайки 
я срещу него самия. 

2. Магията на вътрешния глас ти позволява винаги да знаеш кое е добре за теб и кое - 
не. 

3. Магията на непреодолимата защита е в състояние да те предпази действително от 
ВСИЧКО. 


ИСТОРИЯТА ДОТУК 


Животът на главния герой, млад оргондски благородник с магически умения, се 
променя, когато селяните, живеещи недалеч от имението му, го повикват, за да ги 
отърве от мистериозното чудовище Сийморк, появило се от дълбините на времето. В 
агонията си звярът му доверява, че го очакват много по-могьщи противници, защото 
светът е започнал да се променя. 

Думите на Сийморк се потвърждават, когато домът на героя е нападнат от деветима 
убийци в черно, носещи кожени маски на лицата си. В битката с тях загива Салиан - 
единственият слуга, учител и приятел на младия магьосник. Последните му думи 
подсказват на героя, че трябва незабавно да напусне имението и той се отправя към 
недалечния град Ердор, придружен от Спърки (оргондски ивичест апф, който се 
изживява като негов наставник), за да разбуди мистерията около маскираните 
нападатели. 

По пътя към Ердор той се среща с Гине - пътуващ търговец и майстор на рапирата, 
който бързо спечелва доверието му. След множество премеждия и още сблъсъци с 
кожените маски в града героят не се приближава нито с крачка към истината. 

На следващата вечер той попада в умело скроена с участието на продажния Гине засада 
и се сражава последователно с митичен сив барс, надигнал се от гроба, и с 
предводителя на маскиралите убийци, който с помощта на черна магия се превръща в 
почти непобедим демон. Магическите умения на героя го спасяват и този път и когато 
битката свършва, му се явява призракът на покойния му баща, прочутия оргондски 
вълшебник Есталион. 

От разговора с него героят разбира, че промените, които вижда в Оргонд, са резултатът 
от действието на странен магически феномен, наречен Призрачният вятър: могъща 
древна сила, която събужда всяко дремещо зло на земята. 

Есталион хвърля светлина и върху произхода на маскираните убийци: членове на 
прословутия клан „Синовете на Гуор“, те са служили вярно на Черния маг в Алкирия 
преди повече от петдесет години. Старият вълшебник насочва силата си към мястото, 
където би могъл да разбере какво е предизвикало Призрачния вятър - сърцето на 
легендарната Алкирия, подвластна на вуйчото на героя: Езерният град. 


1. 


Лятното угро разцъфва над Ердор и ярките лъчи на слънцето, проникнали през 
капаците на прозорците, проблясват в очите ти. Неохотно се надигаш от леглото, но 
щом отваряш прозореца и вдъхваш с пълни гърди свежия утринен въздух, изведнъж 
усещаш, че си изпълнен с енергия и готов за дългото пътуване, което те очаква. 

- Ставай, Спърки! - подвикваш бодро. 

Плъхоподобното същество недоволно изръмжава и закрива очите си с разкошната си 
опашка, нашарена с тъмни ивици. Гласът, долетял иззад нея, е изпълнен с кисел 
сарказъм: 

- Небеса! Ако знаеше само как ненавиждам тези състояния на необяснима сутрешна 
бодрост! 

Присядат на леглото, за да обуеш ботушите си и да провериш колко жълтици са 
останали в кесията ти. Броят им те изпълва с умерен оптимизъм. (Запиши в дневника, 
че имаш двадесет жълтици.) Апфът изящно се протяга и скача на крака: 

- И къде отиваме тъй целеустремено? 

- Към Алкирия, Спъркли - отвръщаш, докато мяташ на рамо здравата си торба, пълна 
със суха храна и различни неща за из път. - А засега - към пазара за коне! 

Спърк с няколко скока се озовава в ушития специално за него джоб на торбата ти, 
докато отваряш вратата на стаята. Част от яростта в гласа му се е изгубила през дебелия 
плат: 

- Не ме наричай така! 

Ухилваш се и затваряш вратата зад гърба си. 

Мини на 2. 


2. 


Упътен от собственика на странноприемницата, където си прекарал нощта, бързо се 
озоваваш на пазара за коне: голямо открито пространство в покрайнините на града, 
изпълнено с хора и животни дори в този ранен час. Цвиленето и тропотът на стотици 
копита се смесват с виковете на продавачите, прегракнали сред облаците прах, които 
животните постоянно вдигат от сухата земя. 

- Хей, човече! 

Обръщаш се към дребния мургав мъж, който води за юздите чудесен черен жребец с 
нервно потрепващи ноздри. 

- Какво ще кажеш за туй конче, а? Казва се Вихър - продължава той бързо и се оглежда 
крадешком. - Ще ти го продам само за осем жълтици, ама между нас да си остане. 
Страшно бързам, а останалите продавачи ще ме затрият, ако се догадят, че подбивам 
цената. Какво ще кажеш, а? 

Цената действително е добра. 

Ако решиш да вземеш Вихър, прехвърли се на 14. 

Ако искаш да огледаш и други коне, мини на 6. 


З: 


Произнасят заклинанието, докато се затичваш след брадатия, и когато силата на 
магията изпълва крайниците ти, се хвърляш, прелитайки около двадесет крачки с един- 
единствен скок, и събаряш крадеца на земята. Замаян от внезапния удар, той изобщо не 
се съпротивлява, докато издърпваш огърлицата от ръката му. Изправяш се и се връщаш 
при младата жена през шпалир от смаяни хора. 

Мини на 15. 


4. 


- С удоволствие - отвръщат и прибираш жълтицата, която ти подава (запиши прихода в 
дневника си). 

Отстъпваш коня си на младата жена, тя го яхва с грацията на танцьорка и ти повеждаш 
юздите на животното по улиците на Ердор към мястото, където се провеждат 
традиционните летни игри. 

- Мисля, че няма да ти бъде трудно да си намериш работа -- решаваш да й направиш 
комплимент. - Кой не обича красивите жени? 

- Благодаря - усмихва се тя. - А отговорът на въпроса ти е: другите красиви жени. В 
Оргонд танцьорките винаги са били повече от желаещите да им платят. 

Преди да отговориш, завивате зад един ъгъл и ти рязко спираш, защото пътят ви с 
препречен от трима въоръжени мъже, в единия от които разпознаваш брадатия крадец 
от пазара за коне. Младата жена рязко смушква коня ти с колене и те събаря на 
улицата, поемайки юздите в ръцете си. Безпомощно проследяваш как препуска след 
тримата си съучастници, докато на устните ти се оформя една звучна ругатня. 

Мини на 5. 


5. 


- Много добро - заявява хладно младата жена. - Мисля, че освен коня, ще се сдобием и 
с малко пари. А, странниче? 

Хвърляш и един злобен поглед и отново преместваш очи върху тримата си противници, 
двама от които са въоръжени с къси дебели тояги, а третият, брадатият им предводител 
- с широк двуостър меч. 

Ако владееш някоя от следните магии и желаеш да я използват, мини на съответния 
епизод: 

Магията на властващия поглед - на 21. 

Магията па дневния здрач - на 25. 

Магията на еленовия скок - на 29. 

Магията на живата мъгла - на 33. 

В противен случай ти остава да се биеш с крадците - на 37. 

Или да избереш бягството - на 30. 


6. 


Салиан те е научил да разпознаваш добрите коне и стъпките ти без колебание те 
отвеждат в тази част на пазара, където се продават животните, докарани от далечното 
кралство Зафир. Спираш се на два жребеца на една и съща възраст, вероятно братя, 
продавали от висок мълчалив мъж, който почти не говори оргондски. 

Борон е дребно бяло животно с дълга опашка и струва десет жълтици. 

Влерк, не по-едър от него, се отличава с красивото си оцветяване на кафяви и бели 
петна. Цената му е петнадесет жълтици. 

Ако искаш някои от тях, мини на 14. 

Ако искаш да потърсиш продавача на Вихър заради по-ниската му цена, мини на 
10. 


Л: 


Яхнал коня си, в тръс се отдалечаваш от пазара и прекосяват покрайнините на града, 
като внимателно прекарваш животното между играещите в праха деца. Когато 
напускаш Ердор, все още е ранен предобед. Чака те дълъг път. 

Мини на 36. 


8. 


- За мен ще бъде удоволствие - отвръщаш галантно и спираш с жест ръката и, която се 
протяга към кесията на колана й. - Няма нужда от това. 

Качваш се на коня си и протягаш ръка. С грацията на танцьорка младата жена сяда на 
седлото пред теб и ти подкарваш новия си кон в тръс към площада, където се 
провеждат традиционните летни игри на Ердор. 

- Мисля, че няма да ти бъде трудно да си намериш работа - решаваш да й направиш 
комплимент. - Кой не обича красивите жени? 

- Благодаря - усмихва се тя. - А отговорът на въпроса ти е: другите красиви жени. В 
Оргонд танцьорките винаги са били повече, отколкото желаещите да им платят. 

Преди да отговориш, завивате зад един ъгъл и ти дръпваш юздите, защото пътят ви е 
препречен от трима въоръжени мъже, в единия от които разпознаваш брадатия крадец 
от пазара за коне. Младата ти спътничка светкавично забива лакът в стомаха ти и те 
избутва от седлото. Тежко падаш на улицата и безпомощно проследяваш как тя 
подкарва коня ти след тримата си съучастници. 

Мини на 5. 


9. 


След едии остър завой конят ти се втурва напред след тичащия крадец и ти не успяват 
да избегнеш сблъсъка с ниския покрив на къщата, надвиснал над улицата на нивото на 
носа ти. Ударът те изхвърля от седлото и ти тежко се стоварват на земята. 

Загубите си на точки Издръжливост ще изчислиш, като носочиот едно число от 
таблицата. То определя и епизода, на който продължават. 

Ако е по-голямо от шест, мини на 22. 

Ако с по-малко или равно на шест, очаква те 26. 


10. 


Напразно се оглеждаш из хаоса на пазара за коне, но мургавият собственик на Вихър е 
изчезнал. Твърдо решен да спестиш от и без това ограничените си средства, избираш 
един жребец със скромното име Сивчо, отразяващо твърде правдиво качествата му. Той 
струва само пет жълтици. 

Мини на 14. 


1. 


Как възнамеряваш да го преследваш? 
С новия си кон - на 12. 
Пеш - на 19. 


12. 


Мяташ се на коня и го пришпорваш, преди да си изгубил от поглед крадеца. 
Ако новият ти кон е Сивчо, мини на 20. 
Ако е който и да е друг, очаква те 17. 


13. 


След един остър завой крадецът се озовава в дълга права улица и хуква е все сила по 
нея, но конят ти го настига още на третия скок. Докато минаваш покрай него, го ритваш 
от височината на седлото и мъжът силно се блъсва в стената. Скачаш от коня, 
измъкваш огърлицата от пръстите му и щом се убеждаваш, че не е наранен сериозно, 
поемаш обратно към пазара за коне, надявайки се младата жена да не си е тръгнала, 
докато е траело преследването. 

Мини на 15. 


14. 


Запиши името на закупения от тебе кон в дневника и отбележи разходите СИ. 

Повеждаш за юздите новия си жребец към изхода на пазара, като лавираш между 
хората и другите коне. Очите ти неволно се спират на красива млада жена, застанала до 
една бяла кобила и улисана в разговор с продавача. Точно тогава от тълпата изскача 
някакъв брадат мъж, откъсва от шията й разкошната й нефритена огърлица и се втурва 
навън, разблъсквайки хората. Жената е толкова изненадана, че дори не успява да 
извика, вдигнала ръка към мястото, където допреди миг е бил скъпият накит. 

Ако желаеш да й помогнеш и владееш Магията на властващия поглед, мини на 18. 
Ако искаш да използваш Магията на еленовия скок, прехвърли се на 3. 

Ако не владееш тези магии или не искаш да ги използваш, остава ти просто да 
подгониш крадеца - на 1. 

Или, разбира се, изобщо да не се намесваш - на 7. 


15. 


- Благодаря ти, приятелю - покланя се леко жената, докато поема огърлицата от ръката 
ти. - Това е горе-долу единственото, което притежавам. - Тя мило се усмихва: - 
Всъщност нека не започваме познанството си с лъжа. Току-що продадох кобилата си, 
така че всъщност имам няколко жълтици. 

- Не си ли от града? - осведомяваш се учтиво. 

Тя поклаща глава: 

- Пристигнах едва снощи. Ще се опитам да си намеря работа като танцьорка на 
Ердорските игри, докато свърши лятото. 

Кимваш и дръпваш коня си за юздите, канейки се да се сбогуваш. 

- Ще може ли да те помоля за още една услуга? - Младата жена предпазливо докосва 
ръката ти. -- Май ще имам нужда някой да ме придружи до Игрите. Не зная пътя, а в 
този град явно отдалеч разпознават чужденците. Ще ти платя една жълтица за услугата. 
Ако приемеш предложението, мини на 4. 

Ако искаш да И помогнеш, без да вземаш пари за това, продължи на 8. 

Ако откажеш, мини на 16. 


16. 


- Съжалявам, но имам спешна работа - отвръщаш и се качваш на коня си. - Попитай 
някого за пътя до Игрите, не е далеч. 

Тя свива устни и ти обръща гръд с грацията на танцьорка. Подкарваш новия си жребец 
към изхода на.пазара, докато Спърки се покатерва до върха на торбата и поглежда 
назад. 

- Изглежда ми доста разочарована - отбелязва апфът невинно. 

- Наистина бързаме, Спърк - отвръщаш през рамо. 

Мини на 7. 


ТЕ 


Животното изцвилва и се спуска в галон по тесните улици на Ердор, принуждавайки 
хората да отскачат с ругатни и крясъци от пътя ти. Стараеш се да не изгубваш от поглед 
широкия гръб на крадеца, но това става все по-трудно. 

Прибавя едно число от таблицата към Умението си. 

Ако сборът е по-голям или равен на 16, мини на 13. 

Ако е по-малък от това число, прехвърли се на 9. 


18. 


Втренчваш магическия поглед в него и му заповядваш да спре. Крадецът замръзва на 
място с изненадано изражение и не помръдва, докато го доближаваш. Измъкваш 
огърлицата от ръката му, заповядваш му да се маха и се връщаш до младата жена сред 
шпалир от смаяни хора. 

Мини на 15. 


19. 


Хвърлят юздите и се втурват след крадеца, промушвайки се между хората. Преднината 
му обаче е твърде голяма. Когато вече не виждаш широкия му гръб сред тълпата, 
изругаваш и изоставяш преследването. 

Връщаш сс до входа на пазара за коне и там те чака нова неприятна изненада: младата 
жена е възседнала новия ти кон и с крясъци го пришпорва, принуждавайки хората да 
отскачат от пътя й. Тя профучава на няколко крачки от теб с развята коса, очите ви се 
срещат за миг и конят ти отнася смеха й по улиците на Ердор. Ожесточено изругаваш. 

- Хм... - Сггьрк е избрал точно този момент, за да покаже носа си от торбата. - Поправи 
ме, ако греша, по според мен те изиграха най-елементарно. 

Не го поправяш и влизаш отново в пазара за коне, изваждайки олекналата си кесия. За 
пет жълтици сс сдобиваш с един трътлест жребец със заспала физиономия на име Буре 
(запиши името му и новия разход в дневника) и го повеждаш навън. 

Продължаваш на 7. 


20. 


Животното изцвилва, когато забиваш пети в хълбоците му, но не помръдва и с крачка 
напред. Леко изнервен, опитваш отново и отново, но Сивчо твърдо отказва да 


преследва крадеца. Когато потърсваш брадатия мъж в тълпата, той вече е изчезнал от 
погледа ти. 

Обръщат се, за да провериш дали младата жена е забелязала неуспешните ти опити, но 
за твое облекчение тя също не е на мястото си и само прикритите усмивки по лицата на 
околните свидетелстват за провала ти храбро да се намесиш в случката. 

- Слушай какво - навеждаш се към потрепващото ухо на новия си кон, -- ако още 
веднъж ми направиш такъв номер, ще те превърна в жаба, ясно ли е?. 

Сивчо тръсва глава и покорно се оставя да бъде подкаран в тръс към изхода на пазара 
за коне. 

Мини на 7. 


21. 


Бързо описваш с ръка почти незабележимата фигура на заклинанието и се вторачваш в 
младата жена на коня. 

- Спрете! - извиква тя, щом й предаваш заповедта си. - Конят е достатъчен. Да се 
махаме оттук! 

- Млъкни, Ярла! - изръмжава брадатият мъж, без дори да я погледне. -- Остави тази 
работа на нас! 

Те пристъпват напред и ти измъкваш меча си за неизбежната схватка. 

Мини на 37. 


22. 


Ог удара в паважа изгубваш съзнание и когато в резултат на настоятелните опити на 
Спърки да те свести, като те дърпа със зъби за яката, най-сетне отваряш очи, откриваш, 
че конят ти е изчезнал. Днес явно е доста добър ден за брадатия крадец, който освен с 
нефритена огърлица, се е сдобил и с жребец. 

- От самото начало си знаех, че това не е добра идея - казва строго апфът. - Представяш 
ли си какво щеше да стане, ако беше паднал върху мен? 

С усилие ставаш на крака и се потътряш обратно към пазара за коне. Младата жена 
естествено вече не е там. Изваждаш поолекналата си кесия и срещу пет жълтици се 
сдобиваш с един трътлест кон със заспала физиономия на име Буре (запиши името муи 
новия си разход в дневника), след което напускаш пазара. 

Мини на 7. 


23. 


С три скока бързото животно те настига и красивата му ездачка яросгно те шибва по 
гърба с камшика, който неизвестно откъде е измъкнала. Извикваш от болка (ударът ще 
ти струва 5 точки Издръжливост), преплиташ крака и тежко падаш на улицата. 
Изправяш се с цялата бързина, на която си способен, и посрещаш на крака тримата си 
нападатели с меч в ръка. Младата крадла се отдръпва, за да направи място за схватката. 
Мини на 37. 


24. 


Препусваш в галоп по североизточния път към намиращия се в подножието на Дивите 
планини Алимар. Ако всичко върви по план, щс пристигнеш в града по залез-слънце и 
на следващата сутрин ще можеш да продължиш към Проходите и Алкирия. 

Към обяд спираш за почивка и хапват от припасите в торбата си. Спърки отказва да яде 
с жалостивия аргумент, че от ездата му става лошо. 

- Ще трябва да свикваш, Спърки - казваш убедително. - Оттук нататък все езда ни чака. 
Апфът мъчително преглъща, докато наблюдава как с апетит задъвквиш ново парче 
сушено месо. Прелестната му опашка е клюмнала на земята. 

- Ще свикна! -- изръмжава той във внезапен изблик на сила. - Ама ти кога ще свикнеш 
да не ми викаш така! 

Челюстите ти спират да работят, щом осъзнаваш в какво си се загледал от минута 
насам. Характерната форма на скалите, привидно изправени от някаква приумица на 
природата недалеч от пътя, всъщност не е нищо друго освен символът на Древната 
магия, който десетки пъти си виждал нарисуван по свитъците, изучавани от теб в 
имението. 

- Виж, Спърк - посочваш долмените, докато затваряш торбата и се изправяш на крака. - 
Това там със сигурност е оставено от Древните! Идваш ли? 

- Не, благодаря - отвръща заядливо алфът. - Сам си го гледай. Ще остана тук и ще пазя 
коня да не избяга. 

Хвърляш поглед на спънатото животно, което кротко пощипва тревата на няколко 
крачки от вас, и свиваш рамене. 

Продължаваш на 43. 


25. 


Рязко се извръщаш и побягваш, промърморвайки заклинанието в движение. Крадците 
те последват с крясъци, но щом изскачат иззад ъгъла, те подминават, без да те 
забележат, и продължават преследването по пустата улица. Когато тропотът на 
копитата на коня ти, пришпорван от красивата крадла, утихва зад следващия ъгъл, 
изругаваш и поемаш обратно към пазара за коне. 

- Хм... - Спърк е избрал точно този момент, за да покаже носа си от торбата. - Поправи 
ме, ако греша, но според мен те изиграха най-елементарно. 

Не го поправяш и влизаш отново в пазара, изваждайки олекналата си кесия. За пет 
жълтици се сдобиваш с един трътлест жребец със заспала физиономия на име Буре 
(запиши името му и новия разход в дневника) и го повеждаш навън. 

Продължаваш на 7. 


26. 


С усилие се изправят на крака и отново възсядаш коня си. 

- Искрено сс падявам, чс няма да продължиш преследването - обажда се ядосано 
Спърки. - Представяш ли си какво щеше да стане, ако беше паднал върху мен? 

Връщаш се до пазара за коне, но младата жена естествено вече не е там. Опитът ти да 
помогнеш завърши с пълен провал. 

Мини на 7. 


217. 


С бърз страничен удар пронизваш и последния си противник, отстъпваш крачка назад и 
го довършваш с разсичане отгоре надолу, от което мечът ти се обагря в плисналата 
кръв. Младата ездачка, проследила развоя на схватката с широко отворени очи, с 
крясък го подкарва в галоп и преди да успееш да направиш нещо, се скрива зад ъгъла. 
Бързо напускаш окървавената уличка, прибирайки меча си, и се отправяш обратно към 
пазара за коне, изваждайки олекналата си кесия. Срещу пет жълтици се сдобиваш с 
един трътлест жребец със заспала физиономия на име Буре (запиши името му и новия 
разход в дневника) и го повеждаш навън. 

Продължаваш на 7. 


28. 


Спираш коня си до каруцата и човекът започва да вика насреща ти, без да чака подкана: 
- Помогни ми, човече! Откраднаха ми ковчежето! Там са всичките ми пари! Какво ще 
правя сега? 

- Кой те обра? - прекъсваш го. 

- Разбойници! - отвръща ограбеният. - Тръгнаха през полето! 

Поглеждат в указаната посока и различаваш три бягащи човешки фигури на около 
двеста крачки от пътя. 

Ако смяташ, че можеш да помогнеш на човека, мини па 36. 

Ако го оставиш да си вика и продължиш по пътя, иди на 32. 


29. 


Произнасяш заклинанието, замахваш рязко с ръка, за да събудиш магията, и прескачаш 
настъпващите крадци без никакво усилие. Конят уплашепо изцвилва, но с движения, 
по-бързи от мигване, ти се хвърляш на седлото и го пришпорваш по улицата, 
прегазвайки тримата мъже. Зад следващия ъгъл ядосано хвърляш протестиращата 
млада крадла от коня ив галоп напускаш този квартал на Ердор. 

Продължаваш на 7. 


30. 


Рязко се извръщаш и хукваш обратно по уличката, като се шмугваш зад ъгъла. 
Крадците се втурват след теб с крясъци, предвождани от младата жена, която 
пришпорва новия ти кон... 

Между другото как се казва новият ти кон? 

Сивчо - мини на 40. 

Вихър, Борон или Блерк - продължаваш на 23. 


31. 


Изпускаш схватката от контрол, принуден непрекъснато да отразяваш яростните атаки 
на крадците, и се стоварваш на улицата под ударите им. Те продължават да те налагат с 
озлобление и не спират дори след като животът е напуснал смазаното ти тяло. 
Изглежда, Оргонд вече наистина не е такъв, какъвто беше. 

КРАЙ 


32. 


Това не е моя работа, решаваш, докато пришпорваш коня си напред по пътя. Липсата 
на язвителен коментар от страна на Спърки вероятно показва, че решението ти е 
правилно. 

Скоро оставяш човека с каруцата далеч зад гърба си и спираш да чуваш крясъците му. 
Продължаваш на 57. 


33. 


Произнасяш заклинанието на глас, без да обръщаш внимание на учудените им 
физиономии, и рязко замахваш с ръка, спускайки пелената на живата мъгла около вас. 
Млечнобелите валма за миг изпълват уличката и ти позволяват да се измъкнеш, докато 
крадците безуспешно се борят със задушаващите ги пипала на мъглата. Гропотът на 
копита, долетял отвъд непрозрачната пелена, те убеждава, че младата крадла е успяла 
да се измъкне с коня ти. 

Без да обръщаш внимание на саркастичните коментари на Спърки относно твоето 
лековерие, се връщаш на пазара за коне, изваждайки олекналата си кесия. За пет 
жълтици се сдобиваш с един трътлест жребец със заспала физиономия иа име Буре 
(запиши името му и новия разход в дневника) и го повеждаш навън. 

Продължаваш на 7. 


34. 


Отблъскваш атаката на брадатия предводител на крадците, пристъпваш крачка встрани 
и се заемаш със следващия си противник, запазвайки ритъма на схватката. 

Умението на водача е 7, а Издръжливостта - 9. Вторият крадец има Умение 6 и 
Издръжливост 10, а третият - Умение 6 и Издръжливост 8. 

Ако победиш, мини на 27. 

В случай на загуба прехвърли се на 31. 


35. 


След минута спираш коня си. Пътят пред теб се разклонява. На табелите, около които в 
лятната жега се въртят жужащи насекоми, с указано, че североизточното разклонение 
води към Алимар, малък град в полите на Дивите планини, недалеч от Проходите, а 
югоизточното - към Илвенил, на брега на морето. 

- Спърки? 

Алфът е застанал на обичайното си място върху рамото ти и със съмнение оглежда 
кръстопътя, бърчейки нос. 

- Моето мнение е, че единственият правилен път с този назад към доброто старо имение 
-- отсича той накрая и докато се обръща, за да влезе в торбата на гърба ти, подхвърля 
през рамо: - Но ти вероятно няма де ме послушат, както обикновено. 

- Напълно си прав -- отвръщаш разсеяно, загледан в трептящите в маранята надписи по 
табелите. 

Е? Не можеш да стоиш тук цял ден. 

Към Алимар - на 24. 

Към Илвенил - на 134. 

Ако искаш да направиш Магията на вътрешния глас, за да решиш, прехвърли се 
на 39. 


36. 


- Ще ги хвана! - подвикваш, докато дръпваш юздите на коня си, за да го изкарал от 
пътя. 

- Чакай! - спира те мъжът. - Вземи ме с теб! Искам сам да се разправя с тези долни 
разбойници! 

Ако качиш мъжа на седлото зад себе си, мини на 41. 

Ако предпочиташ да се справиш сам, прехвърли се на 45. 


37. 


Тримата ти противници се намират на около две крачки един от друг, здраво стиснали 
оръжията си, те бавно пристъпват към теб, готвейки сс за атака. Насочваш меча си 
срещу брадатия мъж, който е най-сериозно въоръжен, и за миг сс поколебават. 

Ще изчакаш да нападнат, пазейки дистанция - на 34. 

Ще се хвърлиш напред в атака, за да ги изненадаш - на 38. 


38. 


Спускаш се напред, размахвайки меча си, и отблъскваш брадатия водач на крадците 
встрани, но се озоваваш притиснат между двамата си други противници, които атакуват 
едновременно. 

Умението на предводителя е 9, а Издръжливостта - 10. Вторият крадец има Умение 7и 
Издръжливост 8, а третият - Умение 8 и Издръжливост 9. 

Ако победиш, мини на 27. 

В случай на загуба те очаква 31. 


39. 


След като произнасяш заклинанието, се убеждаваш, че тази магия изобщо не върши 
работа. Казано най-просто, в ситуации на подобен избор с наистина все едно накъде ще 
поемеш, стига това да те приближава до целта ти. Изборът си с твой и не му мисли чак 
толкова: 

Към Алимар - на 24. 

Към Илвенил - на 134. 


40. 


За щастие конят, който си купил, е по-неподходящ за преследване в градски условия и 
от спънато магаре. При завоя зад ъгъла краката му се преплитат и Сивчо с отчаяно 
изцвилване се просва насред улицата, като изсипва красивата си ездачка на паважа и 
препречва пътя на останалите ти преследвачи. Хлътваш зад следващия ъгъл и след 
минута забавяш ход, убеден, че са се отказали от гонитбата. 

Без да обръщаш внимание на саркастичните коментари на Спърки относно твоето 
лековерие, се връщаш на пазара за коне, изваждайки олекналата си кесия. За пет 
жълтици сс сдобиваш с един трътлест жребец със заспала физиономия на име Буре 
(запиши името му и новия разход в дневника) и го повеждат навън. Единственото ти 
успокоение в случая би могло да бъде, че Сивчо и без това не ставаше за нищо. 
Продължаваш на 7. 


41. 


Подаваш му ръка и той скача на седлото зад теб. Пришпорваш жребеца си през полето, 
за да настигнеш бягащите разбойници, и в първия миг не осъзнаваш от какво е 
причинена острата болка в ребрата ти. После мъжът зад теб злобно завърта камата си в 
раната и те изхвърля от седлото. 

Тежко се стоварваш в тревата и светът прел очите ти бързо притъмнява, докато 
животът напуска тялото ти. Смъртта ти е още едио доказателство за това, че светът се 
променя към по-лошо с гигантски крачки - за жалост, последното. 

КРАИ 


42. 


Произнасяш заклинанието и замахваш с ръка към бягащите разбойници. В следващия 
миг унищожителната прегръдка на смъртния мраз ги превръща в ледени статуи и 
когато рухват в полето, труповете на разбойниците се натрошават на парчета. Спираш 
коня си и се вторачват в тях със смесени чувства. 

Продължаваш на 54. 


43. 


Потъналата в мрака на вековете раса на Древните е населявала цялата сегашна 
територия на Стария свят преди повече от десет хиляди години. Освен от легендите, 
забулени в неяснота, единствената информация, която днешните хора имат за тях, идва 
от светилищата, които са оставили след себе си. Есталион ти е обяснил, че в тях все 
още живее част от мощта на магията, които ги с съградила, и .не им позволява да се 
разпаднат на прах под тежестта на хилядолетията. 

Силно заинтригуван от съществуването на подобно светилища в Оргонд, за което не си 
чувал досега, доближаваш скалите и откриваш в ниската могила зад тях входа към 
подземния храм, обрасъл с преплетени красти като бърлога на див звяр. 

Когато най-сетне успяваш да се промъкнеш вътре и се изправяш в цял ръст в малката 
кръгла зала, разбираш колко близо до истината е сравнението ти. 

Мини на 56. 


44. 


Коя от следните Могъщи магия ще избереш? 
Магията на свободния полет - на 68. 
Магията на дивия огън - на 71. 

Магията на тьмната страна - на 73. 
Магията на смъртния мраз - на 76. 
Магията на поразяващата ръка - на 79. 
Магията на всепомитащия вятър - на 62. 
Магията на отвъдната нощ - на 66. 

Ако искаш да приложиш някоя от магиите от Великия завет, можеш да го направиш на 
съответния епизод: 

Магията на огледалния удар - на 69. 
Магията на непреодолимата защита - на 65. 


45. 


- Ще ти върна ограбеното! - уверяваш го и пришпорваш коня си през полето, за да 
настигнеш бягащите разбойници, като не обръщат повече внимание на протестите му. 
Кой всъщност е конят ти? 

Вихър, Борон или Блерк - продължаваш на 48. 

Сивчо или Буре - мини на 52. 


46. 


Произнасяш заклинанието и замахваш с ръка, изпращайки унищожителна магическа 
мълния към бягащите разбойници. Смъртоносната енергия ги изпепелява за миг с 
трясък, от който ушите ти писват, а конят ти се изправя на задните си крака. С мъка 
овладяваш животното и със смесени чувства се вторачваш В трите овъглени кръга В 
тревата - всичко, което е останало от разбойниците. 

Продължаваш на 54. 


47. 


Изскачат обратно навън, в ярката слънчева светлина на летния ден, и немъртвите 
хищници не те последват. Застанал до тъмния вход, напразно се ослушват за някакво 
движение вътре. Вероятно това е бил просто порив на Призрачния вятър - и все пак не 
изпитваш никакво желание отново да влизаш в изпълнената с живи трупове зала. 
Въздъхваш, обръщаш гръб на древните долмени и се връщаш при коня и четириногия 
си спътник. 

Мини на 67. 


48. 


След половин минута целта на разбойниците става очевидна - те се опитват да се 
доберат до малката горичка в далечината, която би могла да им предостави убежище. 
Бързият галоп на коня ти обаче те изравнява с тях далеч преди гората, насред равното 
поле, в което не могат да намерят защита. Какво ще предприемеш? 

Ако владееш някоя от следните магии и желаеш да я използваш срещу бягащите 
разбойници, мини на съответния епизод: 

Магията на дивия огън - на 60. 

Магията на смъртния мраз - на 42. 

Магията на поразяващата ръка - на 46. 

Магията на всепомитащия вятър - на 49. 

Ако не владееш никоя от тези магии или предпочиташ да нападнеш разбойниците 
с меча си, мини на 68. 


49. 


Спираш коня си, докато произнасяш заклинанието, и разтваряш ръце, позволявайки на 
унищожителната стихия на бурята да сс излее между тях. Всепомитащият вятър 
подхваща бягащите разбойници като перца и ги захвърля толкова далеч във въздуха, че 
ги изгубваш от поглед. Неуверено се прокашляш, докато чакаш ураганът да утихне. 
Продължаваш на 54. 


50. 


Един миг невнимание ти струва живота. Залитваш на седлото, докато се опитваш да 
посечеш противника си, и тежко падаш от нето. Преди да успееш да се изправиш, 
мечът му те пронизва смъртоиосно и светът бързо притъмнява пред очите ти, докато 
животът изтича от теб. Разбойниците стават твърде онасни, когато се намесиш в делата 
им. 

КРАЙ 


51. 


Изтеглят меча си и замахваш към най-близкия полуразложен чакал. Острието 
изсвистява във въздуха и отсича крака на хищника, но щом успява да се изправи, 
чакалът отново закуцуква към теб с отворени челюсти. Докато сс занимаваш с него, 
някакъв неопределим труп здраво захапва крака ти (губиш 5 точки Издръжливост). 
Успяваш да се освободиш от болезнения захват едва когато разбиваш черепа на 
животното, а към този момент си плътно обграден от останалите немъртви хищници. С 
меча няма да постигнеш нищо! 

Върни се на 56 за нов избор. 


52. 


След минута целта на разбойниците става очевидна - те се опитват да се доберат до 
малката горичка в далечината, която би могла да им предостави убежище. Конят ти 
вероятно не осъзнава този факт, защото изобщо не се мъчи да ги настигне въпреки 
ожесточените ти опити да го накараш да препуска по-бързо, и скоро бягащите силуети 
потъват между дърветата. 

Да ги преследваш там е не само безсмислено, но и би могло да се окаже опасно. 
Обръщаш тромавия си жребец обратно към пътя и сс връщаш при човека с каруцата, 
като не пестиш гръмогласните обиди по адрес на животното. Ограбеният мъж 
разочаровано се съгласява с теб и не ти остава нищо друго, освен да продължиш по 
пътя си. 

Мини на 57. 


53. 


Пришпорваш жребеца към втория си противник и го посичаш, използвайки уплахата 
му от внезапната атака. 

Обръщаш сс и извикваш на човека да се приближи, но той е изчезнал. На пътя е 
останала само каруцата и впрегатното муле, което кротко пощипва тревата недалеч от 
нея. След няколко минути свиваш рамене, скачаш от коня си и сам претърсваш 
разбойниците. Недоумението ти се увеличава, когато у никого от тях не намират 
споменатото от човека ковчеже. Всичко, което тримата притежават, са общо четири 
жълтици, които след известно колебание прибираш в кесията си (запиши ги в 
дневника). 

Отказваш се да разгадаеш мистерията и отново пришпорваш коня си по напечения от 
слънцето път. 

Мини на 57. 


54. 


След като по толкова ефектен начин отне възможността на ограбения човек да получи 
ковчежето си и три човешки живота, объркването ти е лесно обяснимо. То още повече 
се увеличава, когато установяваш, че човекът е изчезнал. На пътя е останала само 
каруцата и впрегатното муле, което кротко пощипва тревата недалеч от нея. 

След няколко минути свиваш рамене, отказваш се от опитите си да привлечеш 
вниманието му с викове и отново препусваш по напечения от слънцето път. 

Мини на 57. 


за. 


Магическото кълбо светлина избухва с блясък насред тьмната пещерна зала. Размахваш 
го към немъртвитс хищници и те отстъпват с уплашено ръмжене, което преминава във 
вой, щом пристъпват по-близо към тях. Животните отстъпват до ръба на пещерата, 
възможно най-далеч от източника на светлината. 

Ако искаш да продължиш навътре в подземието, мини на 65. 

Ако решиш да използваш отстъплението на хищниците, за да се измъкнеш оттук, 
прехвърли се на 47. 


56. 


Събудени от шума, който си вдигнал при влизането си, от пода на малката пещера сс 
надигат десетина хищника и с отвъден вой успяват да се задържат на крака, оголили 
зъби срещу теб. С ужас откриват, че всички те се намират в различиа степен на 
разложение: от чакалите с разядена плът до скелета на някаква голяма котка, вероятно 
пума, който гротескно прикляка на задните си крака, готвейки се за атака. В миг 
осъзнаваш, че всички тези животни са използвали пещерата като бърлога и са умрели в 
нея, а сега отново са възкресени от някаква магия. Магия, която изобщо не е в стила на 
Древните. Призрачният вятър. 

Нямаш време за губене! Какво ще предприемеш? 

Що побегнеш навън от залата - на 47. 

Ще извадиш меча си, за да се защитаваш - на 51. 

Ще използват Магията на вечното сияние - на 55. 

Ще приложиш Магията на живата мъгла - на 59. 

Ако искаш да направиш някоя по-могъща магия, мини на 44. 


зт: 


В ранния следобед достигат някаква рекичка и спираш коня си до плиткия брод. 
Животното навежда глава и жадно започва да пие. Заглеждаш се в бистрата бърза вода, 
която се стрелка между позеленелите камъни на брода, и вдигаш глава едва когато 
погледът ти се спира па сенките, които са се появили отнякъде и са затанцували по 
повърхността на водата, угасяйки искриците слънчева светлина. 

На другия бряг са спрели петима ездачи с черни коне, тъмни дрехи и покрити с кожени 
маски лица. 

Ръцете им, положени върху ръкохватките на мечовете, не оставят никакво съмнение 
относно намеренията на маскираните убийци. Решавай! 


Веднага ще препуснеш покрай брега на реката, надявайки се да увлечеш 
преследвачите си в гонитбата и да ги посрещнеш един по един - на 137. 

Ще изчакаш да видиш какво ще предприемат - на 139. 

Веднага ще ги атакуваш, изпреварвайки техните действия - на 122. 


58. 


Изтегляш меча си, без да намаляваш скоростта, и замахваш с него кьм най-близкия 
разбойник. Силният удар го поваля окървавен в тревата, той се претъркаля няколко 
пъти и не помръдва повече. 

Другите двама спират и се обръщат с мечове в ръце. Лицата им говорят, че са наясно с 
преимуществото ти, но са решени да не се дадат без бой. 

Умението на първия е 6, а Издръжливостта - 8. 

Вторият има Умение 6 и Издръжливост 7. 

Ако ги победиш, мини на 53. 

Ако вземеш, че загубиш, очаква те 50. 


59. 


Бързо произнасяш заклинанието и рязко замахваш с ръка, потапяйки малката пещерна 
зала в живата мъгла. Призрачните валма, Оелезникави в пълния мрак на пещерата, за 


миг изпълват тясното пространство. Използваш момента и се измъкваш обратно навън 
през обраслия с храсти вход. 
Мини на 47. 


60. 


Произнасяш заклинанието и замахваш с ръка, като потапяш бягащите разбойници в 
адските пламъци на дивия огън. Забавяш ход пред стената горещ въздух и когато 
стихията угихва, със смесени чувства сс вторачваш в трите овъглени до неузнаваемост 


трупа. 
Продължаваш на 54. 


61. 


Отвъд малката пещерна зала откриваш много по-голяма по размери кръгла зала с 
гладък сферичен таван и за миг спираш па входа й, докоснат от магическата сила, която 
я изпълва. Таванът и стените са покрити с избледнели символи със значение, което ти 
изглежда познато, макар и да не можеш да го определиш точно. Подът, изграден от 
черни и бели многоъгълници от мрамор, е покрит с изненадващо малко прах за 
възрастта на храма. В самия му център, излъчващ собствена мека светлина, е 
разположен малък олтар. 

Решаваш, че магията в залата няма враждебни намерения и бавно доближаваш ниския 
мраморен цилиндър. На олтара е поставена златна везна със сломено устройство и три 
блюда, която с любопитство разглеждаш. Във всяко от блюдата е поставен малък, 
изящно изработен предмет - пръстен от бяло злато, инкрустиран с преплетените знаци 
на въздуха и огъня, голяма перла и тънка гривна-верижка, изработена ог същия 
материал като пръстена. Знаеш, че числото три е имало особено значение за Древните и 
се досещаш, чс предметите удържат везните в сложно равновесие. Кой от тях ще 
избереш? 

Пръстена - на 74. 

Перлата - на 77. 

Гривната - на 72. 


62. 


Произнасят заклинанието, разтваряш ръце и позволяваш на унищожителната въздушна 
стихия да сс излее между тях в тясното помещение, а после беззвучно изругаваш в 
ревящия в лицето ти ураган, когато осъзнаваш каква глупост си направил! 

Под напора на разбеснелия се въздух залата бързо започва да се руши. Успяваш да 
приклекнеш, борейки сс да си поемеш дъх, и ръбестите камъни се разлетяват хаотично 
над главата ти. 

Посочи едно число от таблицата и го прибави към Умението си! 

Ако сборът е по-голям или равен на 20, мини на 80. 

Ако е по-малък от това число, очаква те 63. 


63. 


Един особено силеи порив на вятъра срива цялата могила върху теб и ти загиваш под 
стотиците тежки камъни редом с оживелите трупове на хищниците, заради които 


започва всичко. Смъртта ти слага край не само на твоето приключение, но и на един 
храм на Древните, просъществувал повече от десет хилядолетия, преди да дойдеш и да 
го събориш. 

КРАЙ 


64. 


- Чакай малко! - казваш достатъчно силно, за да го накараш да престане. - Не искаш ли 
първо да ми обясниш какво искаш? 

Човекът пуска юздите на коня ти и дълбоко се покланя, но страхът нс е изчезнал от 
лицето му: 

- Извини ме, странниче. Но направо съм загубил ума си от страх! Онзи мръсник Риан 
няма да се спре пред нищо! Горката малка Луева... 

От обърканите му обяснения с мъка успяваш да разбереш, че някакъв наемен войник на 
име Риан иска ръката на дъщеря му, но нито тя, нито баща и харесват кандидата. От 
няколко дни Риан сс държал като истински луд, всеки ден идвал с приятелите си в 
къщата и заплашвал бащата на Луева със смърт, ако не склони да му я даде за жена. 

- И как мога да ти помогна? -- прекъсваш го. 

- Риан идва късно вечер - отвръща уплашено човекът. - Ако види, че в къщата има 
двама мъже, ше се откаже от намеренията си. Ела да спиш у дома, пък и вечеря ще ти 
предложа. И ез това няма да си намериш място в хан, а по улиците след залез-слънце е 
страшно! 

Небето притъмнява над главата ти, докато се опитваш да вземеш решение. 

Ако приемеш предложението, минаваш на 85. 

Ако не ти се занимава с това, мини на 81. 


65. 


Защитен от магията си, спокойно преминават през малката пешерна зала и влизат във 
входа, който си забелязал в срещуположния й край. 
Мини на 61. 


66. 


Произнасяш заклинанието, разтваряш ръце и позволяваш на отвъдната нощ да се излее 
между тях. Тъмното помещение мигновено се изпълва с по-черния мрак на отвъдното и 
немъртвите хищници успяват да нададат кратък вой, преди демоните от заклинанието 
ти да се разправят с тях. 

Сетне създанията на мрака се скупчват в трепереща купчина колкото могат по-далеч от 
входа в срещуположния край на залата и бавно изчезват. С подновен интерес 
прекосяваш малката пещера, като се стараеш да не гледаш останките от животните, и 
влизаш във входа. 

Мини на 61. 


67. 


Заварваш Спърки дълбоко заспал сред остатъците от погълнатата храна. Конят ти е 
спрял до него и подозрително души плъхоподобното същество с пухкава опашка. 
- Продължаваме! - обявяваш ненужно високо и апфът стреснато скача на крака. 


Мяташ торбата на гърба си и Спърки се покачва в нея, за да продължи следобедната си 
дрямка. Яхваш коня си и отново препусваш към Алимар. 

В меката светлина на късния следобед достигаш прохладното подножие на Дивите 
планини, тъмнозелени и мрачни въпреки слънчевите лъчи, и в една малка долина пред 
себе си виждаш малкия град. 

- Доста добра скорост - отбелязва Спърк. - Знаеш ли, ездата започна да ми се нрави. 
Поглеждаш към рамото си с леко учудване, но апфът вече не е там, а се е преместил на 
седлото пред теб, здраво вкопчен в него. Опашката му се развява от вятъра. 

- Дий! - извиква Спърки. - Дий! Дий! 

Изкикотваш се и той обидено млъква. Пришпорваш уморения кои, за да доставиш 
малко удоволствие на спътника си, и доближаваш Алимар. 

Мини на 70. 


68. 


Изричаш заклинанието на глас, правиш магическия знак с ръка и се издигаш над 
щракащите челюсти на немъртвите хищници, под самия таван. Летейки бавно, 
оглеждаш малката пещера и откриваш в срещуположния й край вход към друга зала. 
Животните, които с ръмжене и неумели подскоци следват полета ти из помещението, 
очевидно не смеят да пристъпят близо до този вход. Снижават се и умело се вмъкват в 
него. 

Мини на 61. 


69. 


Описваш с ръка фигурата, събуждаща мощното заклинание, и спокойно пристъпваш 
напред. Атакуващите те хищници отскачат с вой, разкъсвани от собствените си 
челюсти и раздирани от ноктите си, когато с бърза крачка прекосяваш малката зала и 
влизаш във входа, който си забелязал и срещуположния й край. 

Мини на 61. 


70. 


Тук нещо не е наред - измърморваш на себе си. 

Бавно яздиш по улиците на малкия град, неволно положил ръка на дръжката на меча. 
Хората, с които сс разминаваш, имат мрачни лица и те гледат с подозрение - съвсем 
необичайно поведение за оргондски град. От кръчмите, покрай които минаваш, долитат 
ядосани гласове, а в една странична уличка за миг зърваш някакъв уплашен младеж, 
който тича с все сили, преследван от двама други. Това съвсем не е онзи Алимар, 
когото помниш от кратката си визита преди две години. 

Ако искаш да спреш някой минувач и да го разпиташ за положението в града, 
мини на 75. Ако решиш, че в това няма смисъл, прехвърли се на 78. 


71. 


Замахват с ръка и запращаш адските пламъци на дивия огън срещу немъртвите 
хищници. Тясното помещение мигновено се изпълва с бушуващ огън и ти бързо 
приклякаш в не особено успешен опит да се защитиш от унищожителното действие на 
собствената си магия (губиш 8 точки Издръжливост). 


За щастие огънят няма за какво да се залови и угихва за няколко мига. Прескачаш 
овъглените трупове на животните и доближаваш входа в срещуположния край на 
залата. 

Мини на 61. 


72. 


Предпазливо протягаш ръка към гривната и я повдигаш от блюдото. Везните грациозно 
помръдват, като се съобразяват с новото разпределение на тежестта, и в стената срещу 
теб бавно се отваря невидима до този момент врата, изсечена в скалата. В помещението 
нахлува слънчева светлина и като се съобразяваш с тази учтива покана да напуснеш 
храма, ти излизаш навън. Скалата се затваря зад гърба ти и древното светилище отново 
придобива вид на най-обикновена могила, забележителна единствено със страшните 
скали, които се издигат пред нея. 

Едва сега поставяш гривната на ръката си и потръпваш от прилива на вълшебна 
енергия, който потича по тялото ти. (Можеш да прибавиш четири точки към 
Магическата си сила, дори и с това те да превишават първоначалния си брой.) 

Доволен от придобивката си, обръщат гръб на древните долмени и се връщаш обратно 
при коня и четириногия си спътник. 

Мини на 67. 


7. 


Изричаш заклинанието и черната мъгла на тъмната страна се спуска пред очите ти, 
докато яростно измъкваш меча си. 

Когато всичко свършва и ти отново можеш да виждаш и осъзнаваш действията си, 
откриваш, че си проснат на колене насред малката пещера. От немъртвите хищници са 
останали единствено отделни части, а подът на залата е покрит с кървава каша. 

Миг след това идва и болката от собствените ти рани. (Загубата си на точки 
Издръжливост ще определиш, като посочиш произволно число от таблицата.) 

Когато успяваш да станепт на крака, прибираш меча си и с погнуса прекосяваш малката 
зала до входа в срещуположния й край. 

Мини на 61. 


74. 


Предпазливо протягаш ръка към пръстена и го повдигаш от блюдото. Везните 
грациозно помръдват, като се съобразяват с новото разпределение на тежестта, и в 
стената срещу теб бавно се отваря невидима до този момент врата, изсечена в скалата. 
В помещението нахлува слънчева светлина и като се съобразяваш с тази учтива покана 
да напуснеш храма, ти излизаш навън. Скалата се затваря зад гърба ти и древното 
светилище отново придобива вид на най-обикновена могила, забележителна 
единствено със странните скали, които се издигат пред нея. 

Едва сега поставяш пръстена на ръката си и внимателно го разглеждаш. Символите 
върху него ти подсказват как да го използваш и миг по-късно от протегнатата ти ръка 
бликват магически светкавици, които изпепеляват няколко храста наблизо без следа. 
(Можеш да използваш този пръстен навсякъде вместо Магият а на поразяващата ръка, 
но без употребата му да отнема от точките ти Магическа сила.) 


Доволен от придобивката си, обръщаш гръб на древните долмени и се връщаш обратно 
при коня и четириногия си спътник. 
Мини на 67. 


75. 


Поздравяваш един възрастен мъж, който бързо върви но улицата срещу теб, и след 
кратко колебание той забавя крачка и отвръща на поздрава ти. 

- Какво става в този град? - питаш учудено. - Не го помня такъв. 

- Нито пък аз, младежо - въздъхва той, - а живея в Алимар от петдесет години! Хората 
са озлобели, ден през ден убийства и грабежи. Вчера запалили фурната на стария 
Ромис, дето с него се знаем от деца. Представяш ли си - фурна! Кому е притрябвало? 
Поклащаш глава. 

- Че и вълците - продължава той. - Посред лято идват от планините и нощем градът е 
техен. Нямаме крепостна степа, та влизат и излизат когато си поискат. 

Човекът те отминава и отново ускорява ход. Поглеждаш към почервеняващото от залез 
зад тебе и смушкваш коня си. 

Продължаваш на 78. 


76. 


Замахваш с ръка и запращаш цялата мощ на смъртния мраз срещу немъртвите 
хищници. За миг те се превръщат в група ледени статуи, замръзнали насред крачката 
си, после мъртвата им плът отказва да се съпротивлява повече на гравитацията и те се 
стоварват върху пода на пещерата, като се пръсват на хиляди парченца. 

Внимателно прекосяваш малката зала и влизаш във входа, който си забелязал в 
срещуположния и край. 

Мини на 61. 


721. 


Предпазливо протягаш ръка към перлата и я повдигаш от блюдото. Везните грациозно 
помръдват, като се съобразяват с новото разпределеше на тежестта, и в стената срещу 
теб бавно се отваря невидима до този момент врата, изсечена в скалата. В помещението 
нахлува слънчева светлина и като се съобразяваш с тази учтива покана да напуснеш 
храма, ти излизаш навън. Скалата се затваря зад гърба ти и древното светилище отново 
придобива вид на най-обикновена могила, забележителна единствено със странните 
скали, които се издигат пред нея. 

Едва сега разглеждаш перлата и се досещаш какво си открил в храма: това е лечебна 
перла, митичен предмет, който е възстановявал силите на древните герои и поддържал 
младостта на кралете и кралиците им. (Можеш да глътнеш перлата, когато поискаш, 
освен по време на битка или след като точките ти Издръжливост са паднали под нулата. 
Действието й ги възстановява до първоначалния им брой.) 

Доволен от придобивката си, обръщаш гръб на древните долмени и сс връщаш обратно 
при коня и четириногия си спътник. 

Мини на 67. 


78. 


Стягаш се, когато от къщата, покрай която минаваш, бързо изскача някакъв човек и 
тръгва право към теб, но той очевидно няма агресивни намерения. Спираш коня си и го 
оглеждаш: задъхан, пълен мъж иа средна възраст с плешиво теме. 

- Помогни ми, странниче! - извиква той, като улавя юздите на коня ти. - Умолявам те! 
Повдигаш вежди, когато започва безуспешно да дърпа съпротивляващото се животно 
към къщата си. 

- Този наистина е закъсал - отбелязва хладно Спърки, подал носа си от торбата ти. 

Ако решиш да изслушаш човека, мини на 64. 

Ако смяташ, че е по-добре да го накараш да се махне, иди на 81. 


79. 


Замахваш е ръка и изпращаш няколко от разрушителните магически мълнии срещу 
немъртвите хищници. Блестящите кълба енергия се пръсват с оглушителен тътен и за 
няколко мига от животните не остава и следа освен тъмните овъглени петна по пода па 
пещерата. 

Когато цветните кръгове пред очите ти изчезват и пищенето в ушите понамалява, 
прекосяват малката зала и влизаш във входа, който си забелязал в срещуположния й 
край. 

Мини на 61. 


80. 


Този път те спасява само невероятният ти късмет. Един порив на беснеещия в малката 
зала вятър те изхвърля навън през входа миг преди цялата могила да се срине в огромна 
купчина камъни. Тежко се приземяваш недалеч от нея (падането ти струва 4 точки 
Издръжливост) и с невярващ поглед проследяваш падането на високите долмени един 
по един, след като магията от унищожения от теб храм спира да ги поддържа. 

Надигаш се, твърдо решен никой никога да не научи за случилото се, обръщат гръб на 
разрушеното светилище на Древните и се връщаш обратно при коня и четириногия си 
спътник. 

Мини на 67. 


81. 


Подминаваш човека, като леко го сбутваш с коня си, за да ти направи път, и го оставяш 
да ридае на улицата зад гърба ти, като мънка някакви неразбираеми молби и увещания. 
Над улиците на Алимар бързо се спуска здрачът. 

След половин час обикаляне из града се убеждаваш, че в нито една странноприемница 
или хан няма места. Собствениците са се възползвали от огромното търсене и са 
вдигнали цените до небесата. Явно на никого в Алимар не му се остава навън след 
залез-слънце. 

Най-сетне откриваш свободно място в една странноприемница с не особено 
изобретателното име „Дивите планини“. Само преспиването в нея струва осем 
жълтици. 

Ако искаш да отседнеш в странноприемницата,мини на 86. 

Ако нямаш пари или не ти сс нлаща толкова, очаква те 93. 


82. 


Забелязал, че е обект на интерес, Спърки учтиво се представя, като ги смайва още 
повече, и започва някаква витиевата реч върху въпроса за своя благороден произход. 
Апфът все още не е стигнал доникъде, когато вратата рязко се отваря и в къщата влизат 
четирима мъже, въоръжени с къси мечове и лъхащи на алкохол. 

- Виждам, че имате гост - заявява водачът им и се обръща към те0. - Името ми е Риан. 
Беше ми приятно, но сега трябва да си тръгваш. 

- Не мисля така - отвръщаш с равен глас. 

Той се вторачва в очите ти, взема решение и махва на другарите си да се заемат с тед. 
Ако искаш да се оттеглиш към другата стая, мини на 95. 

Ако предпочиташ да останеш тук, при Луева и баща И, иди на 84. 


83. 


При вида на вълците Сивчо изпада в паника, рязко се вдига на задните си крака и те 
хвърля на земята. Успяваш да се претърколиш по-далеч от копитата му и с 
неудоволствие проследяваш как се отдалечава в галоп. Хищниците обаче явно са 
съгласни да вечерят и само с теб, защото надават вой и се хвърлят в атака. Бързо! 
Избери една от следните магии, която владееш, и премини на съответния епизод: 
Магията на дивия огън - на 119. 

Магията на смъртния мраз - на 102. 

Магията на поразяващата ръка - на 106. 

Магията на всепомитащия вятър - на 110. 

Магията на отвъдната нощ -- на 114. 

Ако не владееш или не искаш да употребиш някоя от изброените магии, ще се биеш 
срещу вълците с меч. За да убиеш един вълк, са ти нужни общо двадесет точки от 
Умението, към което е прибавено едно число от таблицата. Ако не събереш толкова, 
ударът се счита за неуспешен и ти губиш три точки Издръжливост в резултат от атаката 
на вълка. 

Ако успееш да убиеш четири вълка, мини на 113. 

Ако Издръжливостта ти падне до нула преди това, очаква те 117. 


84. 


Рязко изтегляш меча си и препречваш пътя на Риан и другарите му кьм Луева и баща Й-. 
- Не и тази вечер, Риан - изръмжават. 

Схватката с неминуема. 

Ако владееш и искаш да използваш Магията на тъмната страна, мини на 120. 

В противен случай тс очаква обикновен бой с мечове. 

Умението на Риан е 9, а Издръжливостта -- 10. Вторият ти противник има Умение би 
Издръжливост 12, третият - Умение 7 и Издръжливост 9, и четвъртият - Умение 8 и 
Издръжливост 9. 

Ако победиш, мини на 115. 

Ако загубиш, прехвърли се на 104. 


85. 


Човекът тс повежда към дома си, като не спира да ти изказва горещите си 
благодарности. Оставяш коня си в малката конюшня зад къщата и компанията на една 
торба з06 и последваш пълния си събеседник вътре. Луева се оказва красиво слабо 
момиче с тъмна коса и бледа кожа. Не говори много, но пък готви чудесно. 

Довършват вечерята си и сс облягат на стола. Сиърки се упражнява в различни видове 
изтягане върху масата, без да обръща внимание на учудените погледи на домакина и 
дъщеря му. 

Ако смятат, че е добре да подготвиш къщата за евентуална отбрана, мини на 97. 
Ако мислиш, че в това няма смисъл или не желаеш да плашиш Луева и баща И, 
прехвърли се на 82. 

Ако искат да използваш Магията иа вътрешния глас, мини на 89. 


86. 


Разделяш се с осемте си жълтици и влизаш в „Дивите планини“. Намираш свободно. 
място на една от масите в залата на първия етаж, докато съдържателят се погрижи за 
коня ти, и изваждаш малко храна от торбата си, за да вечеряш. Хората около теб са 
доста шумни и Спърки категорично отказва да се покаже. 

Вдигаш поглед, когато чуваш шума от разбита кана, последван от силен трясък, и 
сбърчваш нос при гледката: двама пияни гости иа странноприемницата здраво се 
млатят с каквото намерят, като залитат и грубо ругаят. Да бяха чужденци, нещата щяха 
да са по-лесно обясними, но обидите, които си разменят, са на чист оргондски. 

Ако искаш да останеш в залата, за да видиш какво още има да се случи, мини на 
90. Ако предпочиташ да сс качиш в стаята си, прехвърли се на 94. 


87. 


Произнасяш заклинанието, описваш магическата фигура с ръка във въздуха и след миг 
над къщата се излива същински порой от дъждовна вода. Пламъците угасват със силно 
съскане и когато облаците бял дим сс разсейват, къщата е подгизнала, но невредима. 
Щом се убеждават, че Риан и приятелите му са си тръгнали, се оттегляш на заслужена 
почивка, докато Спърки приема благодарностите на домакина и дъщеря му. Сънят идва 
бързо и неусетно след изпълнения със събития ден. 

Мини на 131. 


88. 


Бързо правиш магията и когато противникът ти захвърля каната и се обръща към теб, 
очите му се разширяват от ужас. Пред очите си той вижда не друг, а самия себе си, с 
кръвясалите очи, моравия нос и всичко останало! Предупредително размахваш пръст 
към него: 

- Внимавай! Тръгнал си по лош път, приятелю! 

Той изкрещява и закрива очите си с ръце. Използват този момент, напускаш залата на 
странноприемницата и се отправяш към стаята си. 

Мини на 94. 


89. 


Несъмнено по-добре е да подготвиш някаква проста отбрана с подръчни средства за 
всеки случай. Ако Риан и другарите му отново се появят, тя би могла да ги откаже от 
евентуалните им намерения да влязат в къщата. 

Мини на 97. 


90. 


Какво би могло да се случи освен един хубав бой? Двамата цапнати в устата 
противници бързо увличат след себе си всички присъстващи, които си избират враг и се 
нахвърлят върху него с изненадваща ярост. Отдръпваш се до стената, но с идеята ти за 
ненамеса се свършва, когато някакъв пиян мъжага с кожено елече те атакува по 
погрешка вместо противника си и ти си принуден да се защитиш. 

Мъжът се надига от пода, като те сочи с пръст и ръмжи, и надига близката кана с вино с 
явното намерение да те нападне отново, след като я пресуши. 

Ако смяташ, че можеш да промениш описания развой на събитията с магически 
средства, избери коя магия ще използваш: 

Магията на чуждия образ - на 88. 

Магията на властващия поглед - на 92. 

Магията на дневния здрач - на 96. 

Магията на живата мъгла - на 99. 


Магията на тайнствената отрова - на 101. 
Ако не владееш никоя от тях, очаква те схватка - на 105. 


91. 


Хвърляте се да гасите пламъците с няколко мокри одеяла, които Луева бързо донася, и 
за няколко мипути огънят е потушен. Пламъците все пак са взели своето, защото 
цялото ти тяло е покрито с леки изгаряния (губиш четири точки Издръжливост). 

Щом се убеждаваш, че Риан и приятелите му са си тръгнали, се оттегляш на заслужена 
почивка, докато Спърки приема благодарностите иа домакина и дъщеря му. Сънят идва 
бързо и неусетно след изпълнения със събития ден. 

Мини на 131. 


92. 


Бързо правиш магията и когато противникът ти се обръща към теб, го удавяш в 
примката на властващия поглед. Каната, която все още държи в ръката си, ти се вижда 
подходящо оръжие. Заповядваш му да се цапне с нея по главата и още докато се свлича 
на земята с отсъстващ поглед, се отправят към стаята си. 

Мини на 94. 


93. 


Отминаваш „Дивите планини“ и продължаваш да обикаляш по опустелите улици на 
Алимар. Слънцето се с скрило зад западния хоризонт и в притъмняващата вечер 
въздухът става по-хладен и носи уханието на някаква заплаха. 

Когато излизаш иззад един ъгъл, заплахата те чака оттатък под формата на глутница 
притихнали вълци. Очите им святкат в полумрака. Големите зъби на хищниците са 
живото обяснение за това защо жителите иа Алимар толкова бързат да се приберат в 
къщите си преди залеза, а странноприемниците са пълни. 

Кой е конят, който яздиш? 

Вихър, Борон или Блерк -- мини на 98. 

Буре - прехвърли се на 100. 

Сивчо - иди на 83. 


94. 


Качват се в стаята, която ти е посочил съдържателят на „Дивите планини“, тръшваш се 
на свободното легло и се унасяш в сън, без да обръщаш внимание на силното хъркане 
на другия гост на странноприемницата на съседното легло. Последното нещо, което 
чуваш, преди да заспиш, е ядното подсвиркване на Спърки, докато апфът се опитва да 
накара човека да млъкне. 

Мини на 131. 


95. 


Бързо отстъпваш назад, по-далеч от домакина и дъщеря му, и хлътват в другата стая. 
Първият от нападателите, който непредпазливо те последва, рязко се блъсва в стената 
след бързата ти хватка и изсумтява, щом притискаш с пръст нервната точка на шията 
му. Оставяш го да се свлече в безсъзнание на пода и се обръщаш към другите двама, 
нахълтали в стаята след него. 

Ще продължиш боя с голи ръце - на 111. 

Ще извадиш меча си -- на 118. 


96. 


Бързо правиш магията и когато противникът ти захвърля каната и се обръща към теб, 
просто не те вижда. Подтискаш смеха си при вида ла физиономията, с която се пули 
насам-натам, и спокойно се отправяш към стаята си. 

Мини на 94. 


97. 


- Ще бъде добре да сме готови, в случай че Риан и приятелите му дойдат отново - 
обръщаш се към домакина си. - Помогни ми да преместим този шкаф пред вратата, 
човече. Луева, провери дали всички прозорци в къщата са добре залостени. 

- Аз съм го учил - обажда се доволно Спърки, докато наблюдава приготовленията. 

Едва няколко минути след като отново сте седнали на масата, където апфът е започнал 
някаква дълбокомислена реч, по вратата на къщата проехтяват тежки удари. 

- Какво си направил, нещастник такъв?! - провиква се някой отвън. 

- Това е Риан - обажда се притеснено домакинът. 

- Заключил си?! - възмущава се Риан с бавната, страшна логика иа пиян. - А къде е 
моята мъничка Луева? 

Ударите по вратата продължават още известно време и затихват. Вече си готов да се 
успокоиш, когато Спърки скача на задните си крака върху масата, паникьосано 
подушва въздуха и изпищява: 

- Пожар! 

Миг по-късно фактът, че покривът е подпален, става очевиден. Отскачаш встрани от 
падащата греда, последвана от горяща слама, и виждаш през образувалата се дупка 
развълнувало от горещия въздух гьсче небе. 

Ако владееш Магията иа дъждовния облак, мини на 87. 

Ако не можеш да се похвалиш с това, очата те 91. 


98. 


Отличният ти жребец реагира още преди да успееш да го пришпориш. Конят се обръща 
и препусва като стрела по улицата, набирайки голяма преднина пред не по-малко 
изненаданите от теб вълци. Когато чуваш воят им да се отдалечава през няколко 
пресечки от теб, разбират, че са се отказали от преследването и си търсят някоя по- 
бавна жертва. 

Продължаваш на 109. 


99. 


Бързо произнасяш заклинанието и замахваш с ръка, спускайки пелената иа живата 
мъгла в залата на странноприемницата. Млечнобелите валма за миг изпълват 
помещението и ти с опипване се отправящ към стаята си. Навсякъде около теб 
противниците са се отказали от боя и безуспешно се борят със задушаващите ги пипала 
на мъглата. 

Мини на 94. 


100. 


Светкавично пришпорваш коня си, но Буре отказва да ти се подчинява и не помръдва 
от мястото си, като пръхти войнствено. Първият вълк скача към теб... и отлита е 
разбита муцуна след точния ритник на жребеца ти. 

Няма как - ще трябва да изтеглиш меча си и също да се включиш в битката. Не можеш 
да използваш магия, защото вълците плътно са обградили коня ти. За да убиеш един 
вълк, са ти нужни общо седемнадесет точки от Умението, към което е прибавено едно 
число от таблицата. Ако не събереш толкова, ударът се счита за неуспешен и ти губиш 
три точки Издръжливост в резултат от атаката на вълка. 

Ако успееш да убиеш четири вълка, мини на 113. 

Ако Издръжливостта ти падне до нула преди това, очаква те 117. 


101. 


Светкавично правиш заклинанието, вторачен в каната, от която бъдещият ти противник 
пие на едри глътки. Когато свършва, той я захвърля встрани, обръща се със 
заплашителна физиономия към тед... и рухва на пода. От течността, която му приготви, 
няма да стане оттам поне едно денонощие. Вземаш торбата със Спърки и се отправяш 
към стаята си. 

Мини на 94. 


102. 


Бързо > произнасяш > заклинанието и замахваш към атакуващите хищници. 
Унищожителната мощ на магията за миг ги превръща в озъбени ледени статуи, които 
продължават по инерция да се плъзгат напред и се разбиват па парчета при сблъсъка си 
една с друга. 

Обръщаш гръб на останките от хищниците и намираш треперещия от страх Сивчо в 
една близка уличка. 

- Никога повече не прави така! - назидателно се обажда Спърки откъм торбата ти, без 
да се интересува особено от факта, че конят надали го разбира. - Пет жълтици сме 
броили за тебе! Трябва да ни возиш, а не да ни хвърляш по улиците, ясно? 

- Хайде, Спърк - прекъсваш го. - И ние се изплашихме, а какво остава за бедното 
ЖИВОТНО. 

- Говори само за себе си! - Апфът вирва нос и хлътва в торбата. 

Продължаваш на 109. 


103. 


Когато и четвъртият вълк прелита назад след точен удар с меча ти, останалите 
хищници се отказват от атаката и с вой побягват по тъмните улици на Алимар, 
търсейки някоя по-бозобидна жертва. Прибираш оръжието си и след кратко лутане 
откриваш треперещия от страх Сивчо в една странични уличка. 

- Никога повече не прави така! - назидателно се обажда Спърки откъм торбата ти, без 
да се интересува особено от факта, чо конят надали го разбира. - Пет жълтици сме 
броили за тебе! Трябва да ни возиш, а не да ни хвърляш по улиците, ясно? 

- Хайде, Спърк - прекъсваш го. - И ние се изплашихме, а какво остава за бедното 
ЖИВОТНО. 

- Говори само за себе си! - Апфът вирва нос и хлътва в торбата. 

Продължаваш на 109. 


104. 


Схватката С четиримата противници в тясната стая на къщата не се оказва по силите ти. 
Притиснат отвсякъде, губиш контрол върху тях и падаш, смъртоносно пронизан в 
гърдите. Последното нещо, което чуваш, е изпълненият с ужас писък на Луева. 
Мечовете на противниците ти продължават да те секат дълго след като животът е 
напуснал тялото ти. 

КРАЙ 


105. 


Противникът ти захвърля каната, обръща се към теб със заплашителна физиономия и 
атакува с маниера на едро рогато животно. В обичайна ситуация не би тя било трудно 
да се справиш с него, но в хаотичния бой, който вилнее навсякъде около теб, лесно 
можеш да допуснеш грешка. 

Умението му е 7, а Издръжливостта - 18. 

Ако победиш, мини на 108. 

В случаи на загуба прехвърли се на 112. 


106. 


Бързо произнасяш заклинанието и замахваш към най-близките атакуващи хищници. 
Магическата мълния ги изпепелява за миг и останалите вълци стреснато отскачат 
назад. Хвърляш още няколко мълнии по тях и тези, които остават незасегнати от 
унищожителната мощ на магията, подвиват опашки и с вой побягнат в тъмнината. 
Когато врявата угихва в далечината, откриваш треперещия от страх Сивчо в една 
близка уличка и отново го яхваш. 

- Никога повече не прави така! - назидателно се обажда Спърки откъм торбата ти, без 
да се интересува особено от факта, че конят надали го разбира. - Пет жълтици сме 
броили за тебе! Трябва да ни возиш, а не да ни хвърлят по улиците, ясно? 

- Хайде, Спърк - прекъсваш го. - И ние се изплашихме, а какво остава за бедното 
ЖИВОТНО. 

- Говори само за себе си! -- Алфът вирва нос и хлътва в торбата. 

Продължаваш на 109. 


107. 


Бързите атаки на вълците, идващи от всички страни, правят отбраната ти с меч 
невъзможна. Един особено дързък хищник, захапал те за крака, успява да те повали на 
земята и вълците се нахвърлят върху теб. Острите им челюсти те разкъсват, сдавяйки 
предсмъртния ти крясък, и отнемат живота ти. Алимар даде още една жертва на 
вълчата напаст. 

КРАЙ 


108. 


Поредната атака на едрия ти противник, в която той е вложил цялата си тежест, му 
изиграва лоша шега. Успяват да се извъртиш така, че да продължиш движението му 
право към стената, и коженото му елече шумно се разкъсва от усилието ти. Миг по- 
късно той се блъсва с глава в стената и рухва, без да издаде нито звук. 


Вземаш торбата със Спърки и се отправяш към стаята си без никакво желание да се 
замесваш в повече схватки. 
Мини на 94. 


109. 


След още половин час, прекаран в неспокойна езда по тъмните улици на Алимар, най- 
сетне откриваш това, което търсиш. Голямата двуетажна сграда е или полусрутена, или 
недовършена и изоставена, но и в двата случая предоставя удобно място за 
пренощуване в лятната нощ. Запалваш малък огън и си устройваш късна вечеря с 
припасите в торбата си. Конят ти се е приближил плътно до огъня и неспокойно 
помръдва ноздрите си. Някъде далеч в града чуваш вълчи вой. 

- Алимар! - измърморва презрително Спърки. - И това ми било град! Вълци, лагерен 
огън на открито... защо просто всички не сс преместят в Дивите планини и да спрат да 
харчат за строителни материали? 

- Не са виновни те, Спърк - отвръщаш замислено. - Събитията, за които говореше баща 
ми, вече се случват. И никак не ми харесват. 

- Не мога да те виня, младши - изсумтява апфът в перфектна имитация на гласа на 
Есталион. 

Ухилваш се и се приготвяш за сън. Докато сс унасяш, доброто ти настроение отново 
отстъпва място на тревоги за идващата нощ. 

Посочи едно число от таблицата! 

Ако еот едно до осем включително, мини на 116. 

Ако еот девет до дванадесет, прехвърли се на 121. 


110. 


Бързо произнасяш заклинанието и разтваряш ръце в мига, в който най-бързите вълци се 
хвърлят към теб, за да те разкъсат. Унищожителната мощ на всепомитащия вятър сс 
излива между дланите ти и отнася атакуващите хищници, като по пътя си поема и 
остатъка от глутницата. Бесният им вой се изгубва в рева на урагана, докато изчезват в 
мрака над Алимар. Въпреки усилията ти да контролираш мощта на стихията, вятърът 
все пак лишава и няколко къщи от покривите им, но никой от живеещите в тях не 
излиза да си търси правата. 

Обръщаш гръб на затихващита буря и откриваш треперещия от страх Сивчо в една 
близка уличка. 

- Никога повече не прави така! - назидателно сс обажда Спърки откъм торбата ти, без 
да се интересува особено от факта, че конят надали го разбира. - Пет жълтици сме 
броили за тебе! Трябва да ни возиш, а не да ни хвърляш по улиците, ясно? 

- Хайде, Спърк - прекъсваш го. - И ние се изплашихме, а какво остава за бедното 
ЖИВОТНО. 

- Говори само за себе си! - Апфът вирва нос и хлътва в торбата. 

Продължаваш на 109. 


111. 


Противниците ти, крайно изненадали от светкавичната ти невъоръжена атака, не би 
трябвало да представляват сериозна трудност за ловък боец като теб. 


Умението на първия е 6, а Издръжливостта - 10. За втория стойностите са 7 за Умение и 
10 за Издръжливост. 

Ако победиш, мини на 125. 

В случай на евентуална загуба прехвърли се на 128. 


112. 


Нс успяваш да отстъпиш навреме от линията иа атаката и противникът ти се стоварва 
върху теб с цялата си тежест. Болката в притиснатия ти крак за миг замъглява разума 
ти... и този миг сс оказва достатъчен за един силен удар в главата, от който губиш 
съзнание. Пияният мъж яростно продължава да те удря дълго след това, докато 
животът напуска смазаното ти тяло. Необяснимата вълна от насилие, обхванала 
Алимар, взе още една жертва. 

КРАЙ 


113. 


Когато четвъртият вълк, който посичаш с точен удар на меча си, отхвърчава назад, 
хищниците прекратяват атаката си и се отдръпват на безопасно разстояние от оръжието 
ти. Един светкавичен ритник назад, който едва не те изхвърля от седлото, записва още 
един вълк на сметката на Буре и след поредната конска атака нападателите ви не 
издържат и побягват с вой в нощта. 

Прибираш меча си и потупваш жребеца по врата: 

- Страшен си, Буре! 

Конят ти изпръхтява, възвърнал глуповатото си изражение. Сбутваш с пети хълбоците 
муи отново поемаш напред. 

Мини на 109. 


114. 


Бързо произнасяш заклинанието и разтваряш ръце, позволявайки на отвъдната нощ да 
се излее между тях. Вълците отстъпват с вой пред бясната атака на демоните от магията 
ти, които разкъсват душите им с ожесточение, далеч надминаващо това на хищниците. 
За няколко мига демоните сс вторачват в теб с безоките си лица, сякаш преценяват 
силите ти... после се разпръсват из тъмния Алимар и ти въздъхваш облекчено. 
Откриваш треперещия от страх Сивчо в една странична уличка и отново го яхваш. 

- Никога повече не прави така! - назидателно се обажда Спърки откъм торбата ти, без 
да се интересува особено от факта, че конят надали го разбира. - Пет жълтици сме 
броили за тебе! Трябва да ни возиш, а не да ни хвърляш по улиците, ясно? 

- Хайде, Спърк - прекъсваш го. - И ние се изплашихме, а какво остава за бедното 
ЖИВОТНО. 

- Говори само за себе си! - Апфът вирва нос и хлътва в торбата. 

Продължаваш на 109. 


115. 


Рисковано се завърташ под удара на последния си противник и замахваш с меча си към 
незащитената му страна. Инерцията от движението ти го отхвърля към стената, той се 
блъсва в нея с глух стон и се свлича на пода. 

Обръщаш се към Лусва и баща й, които са проследили касапницата с широко отворени 
от ужас очи, и ги уверяваш: 

- Вече никога няма да ви тормозят. 

Те механично кимват. Прибираш оръжието си и се отправяш към другата стая, за да се 
наспиш. Спърк остава да ръководи операцията по почистването и отьрваването от 
труповете - задача, с която апфът шс се справи значително по-добре от тед. 

Мини на 131. 


16. 


В мрака на нощта няколко сенки се промъкват в полуразрушената сграда, която си 
избрал за свое убежище, и прерязват гърлото ти без капка колебание, преди иацвил- 
валето на кош ти да успее да те предупреди за опасността. Спърки, който безпомощно 
проследява оттеглянето им с все още замъглени от съня очи, за миг зърва лицето на 
един От ТЯХ, изцяло покрито от черна кожена маска. 

КРАЙ 


147, 


Един особено дързък хищник, захапал крака ТИ, успява да те свали, от седлото. 
Изкрещяваш, когато вълците се нахвърлят върху теб, но вече нищо не може да те спаси. 
Острите им зъби те разкъсват и изтръгват живота от тялото ти. Алимар даде още една 
жертва на вълчата напаст, 

КРАЙ 


118. 


Измъкват меча си и посрещаш атаката на по-близкия от противниците си с бърз блок. 
Другият ви заобикаля, готвейки се да нападне незащитената ти страна. 

Умеиисто на първия е 8, а Издръжливостта - 10. За втория стойностите са 9 за Умение и 
10 за Издръжливост. 

Ако победиш, мини на 125. 

В случай иа загуба прехвърли се на 128. 


119. 


Замахваш към атакуващите хищници и цялата мощ на унищожителната магия се излива 
върху тях. Най-смелите вълци просто изчезват, изпепелени за миг, докато останалите 
побягнат с вой, обхванати от силни пламъци. 

Когато врявата угихва в далечината, откриваш треперещия от страх Сивчо в една 
близка уличка и отново го яхваш. 

- Никога повече не прави така! - назидателно се обажда Спърки откъм торбата ти, без 
да се интересува особено от факта, че конят надали го разбира. - Пет жълтици сме 
броили за тебе! Трябва да ни возиш, а не да ни хвърляш по улиците, ясно? 


- Хайде, Спърк - прекъсваш го. - И ние се изплашихме, а какво остава за бедното 
ЖИВОТНО. 

- Говори само за себе си! - Алфът вирва нос и хлътва в торбата. 

Продължаваш на 109. 


120. 


Произнасяйки заклинанието, сс оставяш на тьмната страна и възприятията ти се 
размазват в черен мрак. 

Когато отново можеш ла виждаш и осъзнаваш действията си, Риан и другарите му 
лежат около теб, жестоко и безразборно насечени, а мечът ти е почервенял от кръвта 
им. Болката от собствените ти рани идва миг по-късно и те кара да се олюлееш, но 
успяваш да се задържиш на крака (изгубил си 5 точки Издръжливост). 

Обръщаш сс към Лусва и баща й, които те гледат с широко отворени очи, и дрезгаво 
казваш: 

- Вече никога няма да ви тормозят. 

Те механично кимват. Прибираш оръжието си и със залитане сс отправяш към другата 
стая, за да се наспиш. Спърк остава да ръководи операцията по почистването и 
отърваването от труповете - задача, с която апфът ще се справи значително по-добре от 
теб. 

Мини на 131. 


121. 


Истинско чудо е, че изобщо успяваш да заспиш при наличието иа такива смъртоносни 
опасности, като бродещи в нощта изгладнели вълци, озверели престъпници и цяла една 
организация, единствената цел иа която е да те убие, но нощта преминава спокойно. 
Мини на 131. 


122. 
Как възнамеряваш да ги атакуват? 
С меча си - на 138. 
С някоя Могъща магия - на 140. 

123. 


Скачаш от коня си, светкавично правиш магията и се потапяш във водата под 
прикритието на плътната стена от растения. Конят ти, подплашен от приближаващите 
ездачи, продължава да препуска още известно време - достатъчно, за да прикрие 
точното място, където си слязъл от него. 

Не помръдваш почти половин час и когато най-сетне излизаш на повърхността, от 
маскираните ездачи в черно няма и следа. 

- Браво! - обажда се кисело Спърки, седнал върху торбата, която си захвърлил на брега. 
- Така ли сс прави? Изоставяш коня си, изоставяш приятелите си и скачаш като жаба в 
първата локва, която намериш! 

- Трябваше да те взема под водата и да те удавя, Спъркли - отвръщаш лаконично и 
поемаш покрай брега, търсейки жредбеца си. 


Докато откриеш животното, топлите лъчи на слънцето изсушават дрехите ти. Яхваш 
коня, вдигаш торбата с мърморещия апф на рамото си и се връщаш до пътя. 
Продължаваш по него, като не спираш да се оглеждаш за маските, но те като че ли 
наистина са се отказали да те преследват. 

Мини на 142. 


124. 


Абсолютно вярно. Спецификата на боя с мечове върху коне принуждава противниците 
ти да те нападат един по един, за да не си пречат взаимно, а това е огромно улеснение 
за теб. 

Умението на първата кожена маска е 8, а Издръжливостта - 15. Вторият има Умение 7и 
Издръжливост 10, а третият - Умение 7 и Издръжливост 12. На четвъртия стойностите 
са в за Умение и 13. за Издръжливост, а за петия -- 7 за Умениеи 16 за Издръжливост. 
Ако успееш да ги победиш, мини на 145. 

В случай на загуба продължаваш на 133. 


125. 


Когато се справяш с двамата си противници, енергично влизаш в съседната стая с меч в 
ръка и заварваш Риан да заплашва бащата на Луева с оръжието си, без да обръща 
внимание на писъците на момичето. 

- Беше ми приятно, но сега трябва да си тръгваш - изръмжаваш. 

Риан внимателно се отдръпва от домакина ти и хвърля поглед през рамото ти към 
повалените си другари. 

- Ние ще се оправим с тях - уверяваш го. 

Няколко минути по-късно се оттегляш на заслужената си почивка в другата стая, а 
Спърки остава да приема горещите благодарности на домакина и дъщеря му и да 
ръководи операцията по отърваването от тримата натрапници. Сигурен си, че ще се 
справи и с двете по-добре от тед. 

Мини на 131 


126. 


Бързият галоп на силния ти жребец постепенно увеличава преднината ти пред 
кожените маски, докато препускаш нагоре по течението на рекичката. Гук водата е по- 
бърза и дълбока, а брегът е гъсто обрасъл с храсти и преплетени водни растения. 

Ако владееш Магията на подводното дихание, би могъл да се скриеш във водата - 
на 123. 

В противен случай не ти остава нищо друго, освен да се обърнеш и да посрещнеш 
първия си преследвач - на 127. 


127. 


За твоя неприятна изненада маските не са разкъсали групата си и препускат в плътен 
пакет, което изключва възможността да се биеш с тях един по един, както 
възнамеряваше. Как ще продължиш схватката? 

С меч - на 138. 

С някоя Могъща магия -- на 140. 


128. 


Мечовете на противниците ти успяват да пробият твоята защита и ти рухваш, пронизан 
в корема. Ударите, които се посипват по теб, отнемат живота ти за няколко мига. 
Последното нещо, което чуваш, е изпълненият с ужас писък на Луева от другата стая. 
Необяснимата вълна от насилие, обхванала Алимар, взе още една жертва. 

КРАИ 


129. 


Жребецът ти не може да се мери със силните коне на маскираните. След няколко скока 
хвърлят поглед през рамо и рязко обръщаш коня си, за да не бъдеш нападнат в гръд. 
Противниците ти връхлитат върху теб с извадени мечове. 

Ако владееш Магията на гьмната страна, мини на 130. 

В противен случай не ти остава ншцо друго, освен да се защитаваш. Схватката ще бъде 
изключително трудна! 

Умението иа първия с кожена маска е 11, а Издръжливостта - 16. Вторият има Умение 9 
и Издръжливост 17, а третият - Умение 10 и Издръжливост 15. За четвъртия 
стойностите са 10 за Умение и 18 за Издръжливост, а за петия - 10 за Умение и 10 за 
Издръжливост. 

Ако успееш да ги победиш, мини на 145. 

В случай на загуба продължаваш на 133. 


130. 


Когато черната мъгла пред очите ти се разсейва, жребецът ти е спрял до рекичката и 
замислено души един от падналите ти противници, облян в кръв. Трите коня на 
маскираните, които не си убил заедно с тях, се отдалечават в галоп. Поглеждаш към 
изтръпналата си от удари ръка и виждаш, че мечът ти е покрит с кръв до ръкохватката. 
Болката от собствените ти рани идва едва миг по-късно и те принуждава да се свлечеш 
от седлото с доста недостойно скимтене. (Загубите си на точки Издръжливост ще 
определиш, като прибавиш пет към едно число от таблицата.) 

Когато се свестяваш, с мъка се покатерваш на коня си и продължаваш по пътя към 
Алвенил, оставяйки пет покрити с едри мухи трупа зад гърба си. 

Мими на 142. 


131. 


Когато се събуждаш от едно характерно учтиво прокашляне, Есталион търпеливо стои 
до главата ти, като леко потрепва във въздуха. Привидението на баща ти не е 
променило вида си: призрачни фигура на висок възрастсп мъж с открито лице и дълга, 
спускаща сс по раменете бяла коса. 

- Добро утро, младши - произнася той с приятния си дълбок глас. 

Надигаш се и отвръщаш на поздрава. 

- Имайки предвид важността и неотложността на пътуването ти, взех решение отсега 
нататък да те будя рано всяка сутрин -- казва делово вълшебникът. 

- Няма нужда - уверяваш го. 

- Аз ще го будя вместо теб - обещава Спърки услужливо и отскача с обиден крясък, 
когато замахваш към него. 


- Синко, сам виждаш какво прави Призрачният вятър с Оргонд - казва сериозно 
Есталион. - Черната му магия вече не събужда само зверовете, а е проникнала и в 
душите на хората и ги прави все по-зли. 

- Имах възможност да сс убедя в това - съгласяваш се мрачно. 

- Наистина трябва да побързаш. Чувството ми, че ще изиграеш някаква важиа роля в 
тази драма, се засилва ежечасно. 

- Готов съм за това - кимваш. 

Баща ти тъжно поклаща глава: 

- Никой не може да бъде готов за подобно нещо. Просто бъди внимателен и не забравяй 
на какво съм те учил. 

Мини на 167. 


132. 


Произнасяш наум заклинанието и незабелязано описваш с ръка фигурата, събуждаща 
магията, докато един от маскираните мъже смушква коня си и излиза пред останалите. 

- Стигна доста далеч, младежо --- казва той сухо. 

- Смятам да продължавам по същия начин - уведомяваш го. 

Той отрицателно поклаща глава и леко се навежда встрани на седлото. Човекът зад него 
натиска спусъка на арбалета, който е насочил към тед... и пада от коня си със забита в 
гърдите стрела. 

Използваш объркването на маскираните и пришпорваш коня си, спускайки се в атака. 
Премини на 122, като вземеш под внимание факта, че един от противниците ти 
(онзи, когото сам ще избереш) вече е мъртъв. 


133. 


Изходът от схватката е неизбежен. Смъртоносно пронизан в гърдите, ти се свличаш от 
седлото пред копитата на черния кон на противника си. Маскираните убийци най- сетне 
са постигнали целта си. Животът и приключението ти свършват дотук. 

КРАЙ 


134. 


Препусваш в галоп по югоизточния път към Илвенил, на брега на морето. Ако всичко 
върви по план, по залез-слънце ще си там и ще можеш да отплаваш за Алкирия още 
същата вечер. 

- Небеса! - измучава Спърки, който се е покачил на рамото ти и здраво се с вкопчил с 
нокти в дрехата ти. - Не можеш ли да яздиш по-бавно? Става ми лошо! 

- Бързаме, Спърки - отвръщаш разсеяно. 

- Добре тогава -просъсква апфът. - Ще повърна в хранителните ти запаси! 

Няколко минути по-късно виждат край пътя някаква обърната и разбита каруца. 
Човекът до нея крещи нещо и ожесточено ръкомаха. 

Ако искаш да спреш, за да разбереш какво става, мини на 28. 

Ако продължиш по пътя, прехвърли се на. 32. 


135. 


Произнасят наум заклинанието и незабелязано описваш с ръка фигурата, събуждаща 
магията, докато един от маскираните мъже смушква коня си и излиза пред останалите. 

- Стигна доста далеч, младежо - казва той сухо. 

- Смятам да продължавам по същия начин - уведомяваш го. 

Той отрицателно поклаща глава и леко се навежда встрани на седлото. Човекът зад него 
натиска спусъка на арбалета, който е насочил към теб, стрелата изсвистява във въздуха 
и спира в невидимата стена на непреодолимата защита, без да ти причини никаква 
вреда. 

Мрачно се усмихваш на изненадания им водач и пришпорваш коня си. 

Ще предприемеш тактическо бягство - на 137. 

Щеги атакуваш - на 122. 


136. 


Нахлуването ти между противниците открива гърба ти за атаките на тези, които остават 
зад теб, още повече че конят ти не може да се движи толкова бързо, че да избираш с 
кого от маневриращите маски да се сражаваш. Очаква те трудна схватка! 

Умението на първия с кожена маска е 10, а Издръжливостта -- 17. Вторият има Умение 
8 и Издръжливост 15, а третият - Умение 9 и Издръжливост 14. За четвъртия 
стойностите са 10 за Умение и 10 за Издръжливост, а за петия - 9 за Умение и 20 за 
Издръжливост. 

Ако успееш да ги победиш, мини на 145. 

В случаи на загуба продължаваш на 133. 


137. 


Пришпорваш жребеца си нагоре покрай брега иа реката и кожените маски без никакво 
колебание се спускат след теб. С викове приканваш животното да препуска по-бързо, 
докато се стрелкате през ниските храсти до ръба на водата. 

Кой е конят, който яздиш? 

Вихър, Борон или Блерк - мини на 126. 

Сивчо или Буре - продължаваш на 129. 


138. 


Водата на рекичката се разплисква около копитата на коня ти, докато доближават 
петимата си противници. Извадил си меча си и заплашително го размахваш във 
въздуха, но ефектът поизгубва част от силата си при сравнението с малката горичка, 
която образуват техните оръжия. Каква ще бъде тактиката ти в предстоящата схватка? 
Ще се движиш между маскираните, като предприемаш бързи атаки към най- 
близкия противник - на 136. 

Ще останеш на място и ще изчакваш техните атаки, като ги посрещаш един по 
един - на 124. 


139. 


Ако владееш някоя от следните магии от Великия завет и желаеш да я приложиш, 
докато изчакваш маските да предприемат нещо, мини на съответния епизод: 

Магията на огледалния удар - на 132. 

Магията на непреодолимата защита -- на 135. 

В противен случай продължаваш на 143. 


140. 


Идеята ти е доста навременна. Избери една от изброените магии, която владееш, и 
премини на съответния епизод: 

Магията на дивия огън - на 141. 

Магията на гьмната страна - на 130. 

Магията на смъртния мраз - на 148. 

Магията иа поразяващата ръка - на 151. 

Магията на всепомитащия вятър - на 153. 

Магията на отвъдната нощ - на 155. 


141. 


Рязко замахваш с ръка и потапяш петимата си противници в унищожителната стихия на 
дивия огън. Избухналите пламъци ги обхващат за броени мигове и маскираните изгарят 
до смърт с мъчителни викове. Два от конете им, които навреме успяват да се освободят 
от ездачите си, препусват с уплашено цвилене по пътя с горящи седла. 

Овладяваш жребеца си и сурово се вторачваш в огъня. Когато всичко свършва, от 
маскираните убийци са останали само пет овъглени трупа. 

Заобикаляш ги и отново препусваш по напечения от слънцето път, оставяйки зад гърба 
си огромен стълб черен дим в синьото лятно небе. 

Мини на 142. 


142. 


Продължаваш да яздиш през целия ден, докато слънцето бавно се движи по своя път 
над главата ти, и в светлината на залеза виждаш в далечината искрящите води на 
Илвенилския залив. Вятърът в лицето ти носи миризмата на море, докато доближаваш 
пристанищния град. 

- Дръж се, Спърки! - подхвърляш на апфа, който се е умълчал върху рамото ти. - Още 
малко и ще слезем от коня. Чака ни пътуване по море. 

- Чудесно - съгласява се Спърки. - Какво по-хубаво след ездата от малко морска болест! 
Той изсумтява и се свлича в торбата на гърба ти. Разсмиват се и пришпорваш уморения 
кон за последната отсечка от пътя. 

Мини на 146. 


143. 


Не помръдваш, когато един от маскираните мъже смушква коня си и излиза пред 
останалите. 

- Стигна доста далеч, младежо - казва той сухо. 

- Смятам да продължавам по същия начин - уведомяваш го. 


Той отрицателно поклаща глава и леко се навежда встрани на седлото. Човекът зад него 
натиска спусъка на арбалета, който е насочил към теб, стрелата изсвистява във въздуха 
и сс забива в рамото ти. Извикваш от болка, но успяваш да се задържиш на седлото 
(губиш 5 точки Издръжливост). Водачът на маскираните махва на хората си и ти също 
пришпорват своя кон. 

Ще предприемеш тактическо бягство -- на 137. 

Щеги атакуват - на 122. 


144. 


Тихо произнасяш заклинанието и рязко замахваш с ръка, спускайки млечнобялата 
пелена на живата мъгла върху стълбите. Спокойно подминаваш двамата моряци, които 
безуспешно се борят със задушаващите ги пипала, и бързо влизаш в стаята. След резкия 
удар отстрани във врата на едрия мъж, който е твърде зает, за да обърне глава при 
влизането ти, той хлъцва и се свлича в несвяст на пода. 

- Предположих, че имаш нужда от помощ - вежливо се обръщаш към младата жена. 

- Благодаря - тръсва тя дългата си тъмна коса, скача на крака и с все сила ритва 
падналия мъж в ребрата. - Предлагам да побързаме, защото май всички на долния етаж 
са решили да последват този тук. 

Мини на 156. 


145. 


Посрещаш атаката на последния си противник на опасно разстояние от главата си, 
отблъскваш меча му и го пронизваш с такъв замах, че върхът на оръжието ти се показва 
от другата страна на тялото му. Изтегляш острието и маската рухва във водата иа 
брода, която веднага се обагря в кървавочервено. 

Пришпорват коня си и продължават по напечения от слънцето път, оставяйки пет трупа 
зад гърба си. 

Мини на 142. 


146. 


В Илвенил нещо не е наред. Хората, с които се разминаваш но улиците па града, те 
гледат с открита неприязън, а глъчката, долитаща от пазара и кръчмите, носи нотки на 
яростна заплаха. Спираш коня си до малката тълпа, събрала се около двама души, 
които се бият с ножове, и побутваш младежа до теб: 

- Какво става тук? 

- Не виждаш ли? - отвръща той заядливо. - Гаяр е решил най-сетне хубавичко да 
подреди брат си! Един белег ще стои добре на нахалната му мутра! 

Повдигаш учудено вежди и продължаваш по улицата кьм пристанището. 

- Не ти ли се струва, че хората в този град се държат малко... хм, нервно? - прошушва 
Спърки, подал носа си от торбата. 

Каниш се да му отговориш, но вниманието ти е привлечено от писъците иа младата 
жена, показала се от прозореца на втория етаж пад шарения платнен навес над входа на 
някаква таверна. Пришпорваш коня си и бързо доближаваш мястото, но не успяваш да 
чуеш какво точно вика жената, защото един едър брадясал тип запушва устата йи 
отново я дръпва в стаята. Така или иначе очевидно е какво става, но всички минувачи 


по улицата продължават пътя си, без да обърнат никакво внимание на виковете за 
помощ. 

Ако смяташ, че е редно да се намесиш, мини на 149. 

Ако последваш примера па гражданите и продължиш към пристанището, иди на 
160. 


147. 


Произнасяш заклинанието и описваш с ръка фигурата, която ти позволява да използваш 
магическото зрение. С негова помощ бързо оглеждаш таверната и отбелязваш, че на 
първия етаж се е разразил яростен кръчмарски бой, а на стълбите до вратата на стаята, 
която те интересува, стоят двама души и си играят с ножовете си. В самата стая 
брадясалият тип с на път да създаде сериозни проблеми на бясно съпротивляващата се 
млада жена. 

Върни се на 149, за да вземеш решение. 


148. 


Рязко замахваш с ръка и запращаш унищожителната мощ на смъртния мраз към 
петимата си противници. Конете и ездачите им за миг се превръщат в ледени статуи, 
проблясващи на слънцето, и след бойните им крясъци настъпва внезапна тишина. Само 
широко отворените очи на животните и разкривените от болка лица нод маските 
свидетелстват колко мъчителна е била смъртта на противниците ти. Сетне 
неподвижните фигури се стоварват на земята и се разтрошават на стотици парчета, 
които се пръсват наоколо. 

След едно кратко премеждие с коня ти върху замръзналата рекичка продължаваш по 
напечения от слънцето път, обръщайки гръб на топящите се останки на враговете си. 
Мини на 142. 


149. 


Как възнамеряваш да достигнеш до стаята, в която се намират жената и насилникът й? 
Като оставиш коня си пред таверната и влезеш вътре, за да се изкачиш но 
стълбите - на 152. 

Като използваш Магията па еленовия скок, за да влезеш през прозореца - на 154. 
Ако владееш Магията на всевиждащото око и искаш да огледаш вътрешността на 
къщата, преди да решиш, очаква те 147. 


150. 


Прошепват заклинанието, описвайки сложната фигура с ръка, и безшумно се 
заизкачваш по стълбите към двамата моряци, които изобщо не забелязват 
приближаването ти. Рязко дръпваш единия, подлагаш му крак и го хвърляш надолу по 
стъпалата. Другарят му стреснато се оглежда, надава вик за помощ и също хуква 
надолу... към невидимия ти за него протегнат крак. Още преди шумът от стоварването 
му по стълбите да е затихнал, нахълтваш в стаята и нанасяш рязък удар отстрани във 
врата на насилника, който е твърде зает, за да обърне глава при влизането ти. Едрият 
мъж хлъцва и сс свлича в несвяст на пода. 

- Предположих, че имаш нужда от помощ - вежливо се обръщаш към младата жена. 


- Благодаря - тръсва тя дългата си тъмна коса, скача на крака и с все сила ритва 
падналия мъж в ребрата. - Предлагам да побързаме, защото май всички на долния стаж 
са решили да последват този тук. 

Мини на 156. 


151. 


Рязко замахваш с ръка, изпращайки една-единствена бляскава мълния към петимата си 
противници. Кълбото унищожителна енергия се пръсва с трясък, от който конят ти 
подскача на задните си крака, а ушите ти писват. Всичко, което остава от маскираните 
и конете им след взрива, е неузнаваема черна купчина на земята. 

Успокояваш жребеца си и продължаваш но напечения от слънцето път, обръщайки 
гръб на останките на враговете си. 

Мини на 142. 


152. 


Рязко отваряш вратата на кръчмата и откриваш, че в залата на първия й етаж се е 
разразил ожесточен бой, в който участват всички присъстващи. Промъкваш се покрай 
стената, като поваляш по пътя си двама от побойниците, които правят опит да те 
включат в мелето, и достигаш до стълбите към втория етаж. Един предпазлив поглед 
нагоре те убеждава, че брадясалият тип е осигурил гърба си и на стъпалата до вратата 
на стаята чакат още двама души с вид на моряци, като си играят с ножовете си. 

Ако владееш Магията на дневния здрач, можеш да преминеш на 150. 

Ако искаш да употребиш Магията на живата мъгла, мини на 144. 

В противен случай ще сс наложи да си пробиеш път между двамата с бой. 

Ако избереш да ги нападнеш с меча си, прехвърли се на 159. 

Ако предпочиташ да използваш само ръцете си, мини на 162. 


153. 


Произнасяш наум заклинанието и рязко разтваряш ръце, позволявайки на цялата 
унищожителна мощ на бурята да се излее между тях. Всепомитащият вятър подема 
маскираните и конете им във вихрен смъртоносен танц, удавяйки виковете им и 
цвиленето на животните в бесния си рев, и ги запраща в земята на стотици крачки от 
брода на рекичката, като ги смазва до неузнаваемост. 

Успокояваш уплашения си жребец и продължаваш по напечения от слънцето път, 
докато стихията бавно утихва зад гърба ти. 

Мини на 142. 


154. 


Скачаш от коня си и бързо произнасяш заклинанието, от което тялото ти се изпълва е 
магическа енергия. Засилваш сс през улицата и е един скок се озоваваш на прозореца. 
Без да губиш инерцията си, се улавяш за горния му край и влетяваш е краката напред в 
стаята, като блъсваш насилника с такава сила, че го изпращаш в несвяст. 

- Предположих, че имаш нужда от помощ -- вежливо се обръщаш към младата жена. 


- Благодаря - тръсва тя дългата си тъмна коса, скача на крака и с все сила ритва 
падналия мъж в ребрата. - Предлагам да побързаме, защото май всички на долния стаж 
са решили да последват този тук. 

Мини на 156. 


155. 


Произнасяш високо заклинанието и рязко разтваряш ръце, позволявайки на отвъдната 
нощ да се излее в твоя собствен свят право върху маскираните убийци, които те 
атакуват. Демоните на мрака се нахвърлят върху жертвите си с яростно озлобление и 
разкъсват душите им за няколко мига. 

Сурово наблюдаваш сцената и когато създанията на отвъдната нощ изчезват в ярката 
светлина на деня, успокояваш изплашения си до смърт кон и продължаваш по 
напечения от слънцето път, оставяйки неподвижните тела на маскираните убийци и 
черните им коне зад гърба си. 

Мини на 142. 


156. 


Улавяш младата жена за ръката и й помагаш да се покачи на перваза на прозореца до 
теб. Тя хвърля бърз поглед назад към стаята, където е останала наметката й, но тежките 
стъпки по стълбите към стаята явно й помагат да промени решението си. 

- Едно, две, сега! - извикваш. 

- Помощ! -- присъединява се към теб Спърки, докато политате надолу към шареното 
платнище и с трясък пробивате изтънелия от слънцето плат, за да се озовете на улицата 
пред вратата на таверната. 

Скачаш на коня си, дръпваш жената при себе си и го пришпорват надолу по улицата ив 
първата пресечка, която забелязваш. 

Няколко минути по-късно спирате зад някаква къща недалеч оттам и мургавата 
красавица скача от коня ти. 

- Името ми е Кортесина - осведомява те тя с усмивка. - Умея да предсказвам бъдещето, 
като гледам на ръка, и независимо дали това ти харесва или не, няма друг начин, по 
който бих могла да ти се отплатя. 

Мини на 168. 


157. 


Улавяш ръката на втория си противник в болезнен ключ и го принуждаваш да изпусне 
ножа си, след което рязко приклякваш и го премяташ през рамото си надолу по 
стълбите. Още преди шумът от стоварването му да е затихнал, нахълтващ в стаята и 
нанасяш рязък удар отстрани във врата на насилника, който е твърде зает, за да обърне 
глава при влизането ти. Едрият мъж хлъцва и се свлича в несвяст на пода. 

- Предположих, че имаш нужда от помощ - вежливо се обръщаш към младата жена. 

- Благодаря - тръсва тя дългата си тъмна коса, скача на крака и с все сила ритва 
падналия мъж в ребрата. - Предлагам да побързаме, защото май всички на долния етаж 
са решили да последват този тук. 

Мини на 156. 


158. 


Качваш се на „Гръмовержец“ по скърцащия дървен трап и след като ти помага да 
прекараш по тясното мостче и коня си, морякът от палубата извиква капитана си. 
Отброяваш му пет жълтици (запиши в дневника името на кораба и новия си разход) и 
сс оглеждаш: 

- Къде да седна, за да не преча? 

Капитанът също се оглежда, като замислено се почесва по ухото, и отново се обръща 
към теб: 

- Където искаш. 

Сядаш до една купчина въжета на кърмата и след като се уверяваш, че жребецът ти ще 
се държи спокойно (явно и друг път е пътувал по море), отваряш торбата си в отговор 
на нетърпеливите сигнали, идващи откъм стомаха ти. Сггьрки изскача от специалния си 
джо0 и започва да се върти около храната. 

Мини на 169. 


159. 


Изтегляш оръжието си с характерния звук на острието, излизащо от ножницата, и 
двамата моряци на стълбите рязко се обръщат към теб. Вдигаш меча си и се приготвяш 
да ги посрещнеш. 

Умението на първия е 8, а Издръжливостта -10. 

Вторият има Умение 7 и Издръжливост 12. 

Ако ги победиш, мини на 164. 

Ако загубиш, очаква те 166. 


160. 


Вече се смрачава, когато излизаш на пристанището на Илвенил и повеждаш коня си 
през хаоса от докери и моряци, които сс суетят около корабите си. Един недружелюден 
чернобрад капитан ти посочва къде са спрели корабите, които ще отплават за Алкирия 
тази вечер, и ти се приближаваш до тях, за да ги огледаш. 

„Морски тигър“ е голяма галера, търговията на която очевидно върви отлично. 
Бордовете й са прясно покрити с ухаеща смола, сгънатите й платна са толкова бели, че 
трябва да са нови, я около целия кораб витае онази атмосфера на делова забързаност, 
която се образува около успешните предприятия. Един млад моряк, който тъкмо слиза 
от галерата, те уведомява, че плаването до Харп ще ти струва петнадесет жълтици. 

- Май ще отплават без нас - изсумтява Спърки от торбата иа гърба ти. 

„Провидение" има по-скромен вид. Средният по големина търговски кораб изглежда 
така, сякаш доста отдавна кръстосва моретата, но тежко натоварените носачи, които в 
редица се изкачват по трапа, показват, че го прави доста успешно. 


- Десет жълтици! - - извиква капитанът, застанал иа носа, в отговор на въпроса ти. - Ни 
повече, ни по-малко! 
Последният кораб в редицата носи гордото име „Гръмовержец“ и съвсем не изглежда 


на място до съседните плавателни съдове с нескопосано закърпените си платна и 
изпотрошените си бордове. Накуцващият моряк, който единствен се мотае по палубата, 
се заклева в майка си, че този кораб не само ще те закара до Харп цял и невредим, но и 
ще го направи само за пет жълтици. 

- Докога ще обикаляш така? - пита невинно Спърки. 

Наистина е време да избереш. 

Ако се качиш на „Морски тигър“, мини на 163. 

Ако предпочетеш „Провидение“, прехвърли се на 165. 

Ако избереш „Гръмовержец“, очаква те 158. 

Ако нямаш дори пет жълтици в кесията си, мини на 161. 


161. 


- Нямаш пари? - Морякът се замисля за момент. - Чакай да извикам капитана! 
Капитанът на „Гръмовержец“ те оглежда от глава до пети, като се почесва по ухото, и 
накрая казва: 

- Помогни на този мързеливец да натовари каквото там ти каже и ще те хвърлим в Харн 
безплатно. 

Кимваш с благодарност и се заемаш с посочените ти торби с пясък, който на 
„Гръмовержец“ използват, за да пълнят празните си трюмове с баласт вместо със стока. 


Собствената си торба оставяш на кея и Спърки сяда върху нея, като наблюдава 
усилията ти с възпитан интерес. (Непривичната работа ще ти струва 2 точки 
Издръжливост.) 

Когато свършвате, морякът ти помага да качиш коня си на кораба по тесния скърцащ 
трап. След като се убеждаваш, че жребецът се държи спокойно (явно и друг път е 
пътувал по море), се настаняваш до една купчина въжета близо до кърмата и отваряш 
торбата си в отговор на неспокойните сигнали, идващи откъм стомаха ти. 

Мини на 169. 


162. 


Енергично поемаш нагоре по стълбите и моряците изненадано се обръщат към тед. 

- Къде отиваш бе? - възкликва невярващо единият, като насочва ножа си към теб. 

- Вътре. - Посочваш вратата на стаята и спираш, за да посрещнеш яростната му атака. 
Умението иа първия е 7, а Издръжливостта -10. Вторият има Умение 6 и Издръжливост 
12. 

Ако ги победиш, мини на 157. 

Ако загубиш, очаква те 166. 


163. 


Качваш се на „Морски тигър“ и наброяваш петнадесет жълтици иа капитана му 
(запиши в дневника името на кораба и новия си разход). 

- Най-добре иди ей там, към кърмата - махва с ръка капитанът. - Щс отплаваме след 
час, а дотогава имаме още доста работа. 

Настаняваш се на посоченото ти място и след като се убеждават, че конят ти се държи 
спокойно на борда (явно и друг път е пътувал по море), отваряш торбата си в отговор 
на неспокойните сигнали, идващи откъм стомаха ти. Спърки изскача от специалния си 
джоб и нетърпеливо започва да се върти около храната. 

Мини на 169. 


164. 


Пронизваш и втория моряк и той със стон се свлича на стълбите, изпускайки ножа си. 
Прескачаш тялото му и на хълтваш в стаята. Острието на меча ти се забива в рамото на 
надвесения над жената насилник с такава сила, че го отхвърля окървавен встрани. 

- Предположих, че имаш нужда от помощ --- обръщаш се към младата жена. 

- Благодаря - тръсва тя дългата си тъмна коса, скача на крака и с все сила ритва 
падналия мъж в ребрата. - Предлагам да побързаме, защото май всички на долния етаж 
са решили да последват този тук. 

Мини на 156. 


165. 


Качваш се на „Провидение“ и десет жълтици сменят мястото си от твоята кесия в тази 
на капитана му (запиши в дневника името на кораба и новия си разход). 

- Най-добре иди ей там, към кърмата - махва с ръка един от моряците. - Ще отплаваме 
след час, а дотогава имаме още доста работа. 


Настаняваш се на посоченото ти място и след като се убеждават, че конят ти се държи 
спокойно на борда (явно и друг път е пътувал по море), отваряш торбата си в отговор 
на нетърпеливите сигнали, идващи откъм стомаха ти. Спърки изскача от специалния си 
джоб и започва да се върти около храната. 

Мини на 169. 


166. 


Може би наистина не трябваше да се намесваш в тази история. Ловкият нож на моряка 
прерязва гърлото ти и ти се свличаш на стълбите, като хъхриш и пръскаш кръв 
наоколо. Следващите му удари те довършват и животът напуска тялото ти. 

КРАЙ! 


167. 


Четвърт час по-късно отново яхваш коня си и напускаш Алимар в лъчите на утринното 
слънце, изгряло за още един летен ден. Дивите планини се издигат пред теб, мрачни и 
потънали в сянка откъм западната си страна, когато сс отправяш към Проходите. 

Мини на 170. 


168. 


Развеселен, слизаш от коня си и протягаш ръката си към нея. Спърки любопитно се 
изкатерва на рамото ти и помахва с опашка на Кортесина, когато тя му хвърля една от 
ослепителните си усмивки. След няколко мига лицето й се променя и тя пода на колене 
пред теб. 

- Ей, какво става? - питаш объркано. 

- Внимавай... спасителю - промълвяна Кортесина, след което скача на крака и изчезва 
зад ъгъла, преди да успееш да й попречиш. 

- Интересна млада дама - въздъхва Спърки. 

Не ти остава нищо друго, освен да се съгласиш с него. Докато яхваш коня си, 
замислено си повтаряш последните думи на Кортесина, после тръсваш глава и се 
отправяш към пристанището. 

Мини на 160. 


169. 


Топлата лята нощ пада над Илвенилския залив. На небето една по една разцъфват ярки 
звезди, а от морето изгрява тънкият сърп на луната. Палубата потръпва от босите 
стъпки на моряците, които правят последни приготовления за отплаване. 

Ог леката дрямка те изтръгва едно характерно учтиво прокашляне. Отваряш очи и 
виждаш баща си, който се е изправил до главата ти и леко се полюшва във въздуха. 
Привидението не е променило вида си: висок възрастен мъж с открито лице и дълга 
бяла коса, спускаща се по раменете. 

- Здравей, младши! - казва Есталион с приятния си дълбок глас. 

Отвръщаш на поздрава и се прозяваш. 

- Привет, Спърклънд! Надявам се, че съветите ти са все така полезни за сина ми. 

- Положително - отвръща Спърки и те поглежда косо. -- Макар възпитаникът ми да не 
проявява кой знае каква съобразителноет при разрешаването на по-сложни... 


Апфът обидено изквичава, когато замахваш към него, и се скрива в торбата ти. 

- Внимавай, синко - казва сериозно Есталион. - Призрачният вятър е набрал мощ и вече 
събужда не само зверовете, но и злото в душите на хората. 

- Имах възможност да се убедя в това --- съгласяваш се мрачно. 

- Наистина трябва да побързаш. Чувството ми, че ще изиграеш някаква важна роля в 
тази драма, се засилва ежечасно. 

- Готов съм за това - кимваш. 

Баща ти тъжно поклаща глава: 

- Никой не може да бъде готов за подобно нещо. 

Есталион се разтапя във въздуха и ти остават, загледан в тъмното море зад борда. След 
още няколко минути капитанът дава заповед за отплаване и корабът напуска 
Илвенилското пристанище на път за Харп. 

Мини на 251. 


170. 


Скоро застигаш тежко натоварен търговски керван с набиваща се в очи въоръжена 
охрана. Това е единственият път по суша между Оргонд и Алкирия и безспирно 
нижещите се в двете посоки стоки и жълтици привличат много бандити, КОИТО ОХОТНО 
сс възползват от прекрасните за устройване на засада условия във високите части на 
Проходите. Търговците, които трупат състояния от трансграничния стокооборот по 
този маршрут, отговарят по единствения възможен начин - наемайки все по- 
многоброен и компетентен ескорт. 

Би могъл да сс опиташ да се присъединиш към кервана, макар че ако се 
придвижваш сам, преходът през планините ще ти отнеме много по-малко време - 
на 173. 

Ако смяташ, че не можеш да си позволиш подобпо забавяне или че няма смисъл 
излишно да затрудняваш пътуването си, мини на 172. 

Ако искаш да направиш Магията на вътрешния глас, стори го на 174. 


171. 


Подкарваш коня и докато подминаваш наемника, с изненада чуваш прегракналия 
заядлив глас на Спърклънд: 

- Господарят ми е велик магьосник, ти - нещастно подобие на Воин на Съдбата, и 
трябва да й благодариш, че не реши да то превърне в нещо още по-гнусно, от каквото 
понастоящем си! 

Обръщаш се, за да видиш как крещящият от задницата на жребеца ти апф припряно сс 
шмугва обратно в торбата на гърба ти. Водачът на наемниците е спрял коня си с 
подобаващо учудено изражение. Подчинените му препусват към вас. 

Ако побързаш да се извиниш учтиво, мини на 175. 

Ако предпочиташ да демонстрираш някоя от подвластните ти магии в подкрепа 
на думите на апфа, иди на 176. 

Ако решиш да запазиш хладно мълчанис, върви на 177. 


172. 


Пришпорваш коня си и скоро керванът остава далеч зад гърба ти. Пътят става все по- 
стръмен, тесен и каменист, виейки се нагоре към планинското било. 
Мини на 212. 


173. 


Сред обкичените със сандъци и вързопи кротко кретащи катъри и мулета яздят скъпо 
облечени мъже, като едва удържат буйните си петнисти жребци, струващи цели 
състояния. Докато подминаваш кервана, устремен към авангарда, повечето от тях ти 
хвърлят изпълнени със зле прикрито презрение и недоверие погледи, които се правиш, 
че не забелязваш. Облечените в сиво наемници, яздещи отстрани върху дребните си и 
подвижни кафеникави коне, нс ти обръщат внимание. 

- Накъде пътувате? -- питаш, когато се изравняваш с водача иа наемниците - гладко 
избръснат приятен мъж, предвождаш кервана. 

Той те оглежда внимателно, преди да отговори. 

- Кораб. 

- Мога ля да се присъединя към вас до кръстопътя за Езерния град? 

- Да. Ще ти струва пет жълтици за охраната. 

Дръпваш юздите. Той продължава напред. Пет жълтици)?! 

Ако имаш толкова пари и се съгласиш с унизителното условие, мини на 178. 

Ако държиш да отбележиш, че по-скоро те би трябвало да ти платят, иди на 179. 
Ако се откажеш от по-нататъшен разговор, продължи на 181. 


174. 


Магията събужда предчувствие за близка опасност и те уверява, че най-сигурният 
начин да се справиш с нея е да се присъединиш към кервана. 

Мини на 173, ако възнамеряват да процедираш по този начин. 

Ако не смяташ да последваш съвета, отиди на 172. 


175. 


- Неуважителен плъх... - ухилваш се извинително на наемника с разперени ръце. - 
Моля, не взимайте под внимание дерзките му слова. Приятен път! 

Докато нервно обръщаш гръб на войниците, чуваш как Спърклънд изсъсква от торбата: 
- „Неуважителен плъх“! Запомних това. 

Мини на 172. 


176. 


Ще направиш Магията на: 

чуждия образ - 180, властващия поглед -- 182, еленовия скок - 184, дневния здрач 
- 186, послушната ключалка - 188, вечното сияние - 190, живата мъгла - 192, 
дъждовния облак - 194, свободния полет - 196, непреодолимата защита - 198. 


177. 


Явно гледката на хапливата бързорека гадина се с оказала напълно достатъчна. 
Наемникът се поколебава за кратко и разперва ръка е красноречив жест; 

- Ще бъде чест да пътуваш заедно с нас, странниче. 

Мини на 183. 


178. 


Подкарваш коня, настигайки наемника, и пускаш жълтиците в кожената му ръкавица, 
като се стараеш да изглеждаш доволен. Той ги прибира в кесията си, затяга вървите йи 
махва с ръка назад: 

- Намери си място, където няма да пречиш на никого. Спираме по здрач. 

Кимваш и отново спираш животното, докато керванът се поизниже край теб. Чуваш как 
Спърклънд изсумтява презрително от торбата и ти става още по-криво. 

Мини ма 183. 


179. 


Подкарваш коня и щом отново настигаш наемника, го изглеждаш сурово. Той разсеяно 
отвръща на погледа ти. 

- Смятам, че в случай на опасност по-скоро ще улесня, отколкото ще утежня 
задълженията ви. 

- О!. - възкликва престорено събеседникът ти. 

Ако искаш да демонстрираш магьосническите си умения, мини ма 176. 

Ако предпочиташ ла предизвикаш на двубой самоуверения наемник, иди на 185. 
Ако не смяташ за нужно да доказваш способностите си, прехвърли се на 187. 


180. 


Правиш незабелязано нужния жест и пред невярващите му очи се превръщат в Торонд 
Гръмогласния - легендарния Воин на Съдбата: с огромните сиви мустаци, двуострата 
секира и всичко останало. Торонд смигва насмешливо и долната челюст на наемника 
увисва. 

Прекратяваш действието на магията. Наемникът не се колебае дълго, преди да обяви: 

- Ще бъде чест да пътуваш заедно с нас, странниче. 

Мини на 183. 


181. 
Посочи едно число от таблицата. 
Ако еот 1 до премини на 172. 
Ако еот 7 до 12, прехвърли се на 171. 

182. 


Правиш незабелязано нужния жест и впримчваш волята му с властващия поглед. 
Наемникът си зашлевява ефектен шамар и долната му челюст увисва от удивление. 


Прекратяваш действието на магията. Той не се колебае дълго, преди да обяви: 
- Ще бъде чест да пътуваш заедно с нас, странниче. 
Мини на 183. 


183. 


На третия ден привечер достигате кръстопътя отвъд Дивите планини, откъдето 
започват пътищата към градовете па Алкирия. Пътуването протича спокойно - с 
изключение на нападението на шайка Проходни грабителя, което лесно отблъсвате. 
Сбогуваш се с водача иа наемниците, с когото си завързал приятелство, както и с 
повечето от подчинените му, и продължаваш пътя си на изток. Езерният град те очаква. 
Мини на 280. 


184. 


Правиш незабелязано нужния жест и внезапно изхвръкваш от седлото. Последният от 
няколкото гигантски скока наоколо те връща обратно сред всеобщи удивени възгласи. 
Откъм джоба на Спърки долита приглушена смъртна заплаха. 

Усмихваш се на стъписания наемник. Той не се колебае дълго, преди да обяви: 

- Ще бъде чест да пътуваш заедно с нас, странниче. 

Мини на 183. 


185. 


- Трябва ли да ти натрия носа пред всичките ти хора и клиентелата, за да те уверя в 
това? - осведомяваш се учтиво. 

Той се усмихва и скача от коня. Останалите наемници препусват напред. Керванът 
постепенно спира. 

Оглеждаш се стреснато и се смъкваш от животното. Сваляш торбата от гърба си и 
докато я окачваш на седлото, чуваш как Спърки изсумтява отвътре. 

Премини на 191 за въоръжена схватка. 

Ако предпочиташ двубоят да е с голи ръце, прехвърли се на 189. 


186. 


- Я, какво е това там? - възкликваш учудено, докато незабелязано правиш нужния жест. 
Водачът на наемниците се извръща инстинктнвно в указаната посока и когато след миг 
връща обратно поглед, вече не те вижда. Долпата му челюст увисва от удивление. 
Позабавляваш сс известно време, като наблюдаваш как се звери във всички посоки, и 
прекратяваш действието на магията, появявайки се също толкова внезапно отново в 
полезрението му. Наемникът не се колебае дълго, преди да обяви: 

- Ще бъде чест да пътуваш заедно с нас, странниче. 

Мини на 183. 


187. 


Ако конят ти е Вихър, Борон или Блерк, премини на 193. 
Ако си собственик на Сивчо или Буре, прехвърли се на 195. 


188. 


Правиш демонстративно нужния жест и ключалката на един голям сандък, увиснал на 
гърба на първото от товарните животни, се отваря с рязко прещракване. По камъните 
със звън се разсипват сребърни чаши, монети и бижута. 

Още в същия миг усещаш, че си сбъркал. Търговците настръхват и се разшумяват 
враждебно. Става съвършено ясно, чс за нищо на света не биха пътували в компанията 
на подозрителен непознат с подобни умения. 

- По-добре си върви - казва водачът на наемниците с учтива, но хладна усмивка. 
Послуштваш го. 

Мини на 172. 


189. 


Сваляш ножницата с меча и отмятат наметалото от гърба си, заемайки сдържана бойна 
стойка Наемникът повтаря действията ти, широко ухилен, и демонстрира една 
зашеметяваща юмручна серия, танцувайки напред-назад с пъргави отскоци. Стойката 
ти става оше по-сдържана. 

Ще заложиш на изненадваща атака с поредица от високи и ниски удари с крак - 
на 197. 

Ще предпочетеш твърдия юмручен стил - на 199. 

Ще разчиташ на мекотата в отбрана - на 201. 


190. 


Правиш демонстративно нужния жест и около теб, от нищото, заблещуква меко 
зеленикаво сияние. Няколко фосфоресциращи искри се откъсват от него и затанцуват 
наоколо като огромни светулки от красив сън. Наемникът гледа омагьосан. 
Прекратяваш действието на магията и му се усмихваш, докато обичайното делово 
изражение се завръща на лицето му. Той не се колебае дълго, преди да обяви: 

- Ще бъде чест да пътуваш заедно с нас, странниче. 

Мини на 183. 


191. 


Изтегляш меча си със звън. Наемникът те поглежда озадачено за миг, сетне усмивката 
му грейва още по-широка, докато изважда своето оръжие от ножницата. 

Ясно е, че няма да се биете до смърт, нито дори до първа кръв. „Двубоят“ ще бъде 
просто демонстрация на техника. 

Ако възнамеряват светкавично да опреш острието си в някоя от противниковите 
уязвими точки, премини на 200. 

Ако предпочиташ да обезоръжиш противника, прехвърли се на 202. 


192. 


Правиш демонстративно нужния жест и потопяваш наемника в бяло неведение. След 
миг чуваш как живата мъгла удавя уплашеното му възклицание още в гърлото и без да 
се бавиш, го освобождаваш от заставащата й прегръдка. 

Усмихваш му се, докато обичайното делово изражение се завръща на лицето му. Той не 
се колебае дълго, преди да обяви: 

- Ще бъде чест да пътуваш заедно с нас, странниче. 

Мини на 183. 


193. 


Наемникът се замисля за кратко и махва с ръка: 

- Така да бъде. Мини в ариергарда. 

Кимваш и отново спираш коня, докато керванът се изниже край теб. Уреди се. 
Мини на 183. 


194. 


Правиш демонстративно нужния жест и също толкова демонстративно нахлупващ на 
главата си качулката иа плаща. Наемникът те поглежда неразбиращо. 

След малко - когато първите тежки капки затрополяват наоколо - те поглежда още по- 
неразбиращо. Сред всеобщи удивени възгласи завалява истински планински дъжд, 
който ти в миг укротяваш с небрежно помръдване иа дланта. Наемникът не се колебае 
дълго, преди да обяви: 

- Ще бъде чест да пътуваш заедно с нас, странниче. 

Мини на 183. 


195. 


Наемникът те гледа сериозно миг-два, сетне не издържа и се изсмива в лицето ти. 

- Човече, в името на Боговете, защо първо не погледнеш какво яздиш?! Как мога да съм 
сигурен, че казваш истината? 

Ако решиш да демонстрираш възможностите си на магьосник, продължи на 176. 
Ако се откажеш от по-нататъшни преговори, премини на 172. 

Ако смяташ, че наемникът ти е дал повод да го предизвикат на двубой, можеш да 
го сториш на 185. 


196. 


Правиш незабелязано нужния жест и внезапно излиташ нагоре във въздуха. Долната 
челюст на наемника увисва. След няколко ефектни пируета над главите на смаяните му 
спътници кацаш обратно в седлото и се ухилваш. Откъм джоба на Спърки долита 
приглушена смъртна заплаха. 

Не след дълго водачът се съвзема достатъчно, за да обяви: 

- Ще бъде чест да пътуваш заедно с нас, странниче. 

Мини на 183. 


197. 


Умението на наемника е 9. Ще се биете до загуба на седем точки Издръжливост. (Който 
първи отнеме седем точки от Издръжливостта на противника, е победител. Успешен 
удар отнема една точка Издръжливост.) 

Ако победиш, прехвърли се на 203. 

Ако загубиш, премини на 205. 


198. 


Правиш незабелязано нужния жест, оглеждаш се и подвикваш на един от наемниците, 
въоръжен с лък: 

- Хей, приятелю, можеш ли да ме уцелиш оттам? 

Наемникът, отстоящ на не повече от двадесетина крачки, поглежда въпросително шефа 
си, опъва ловко лъка и стреля, без да се прицелва. Стрелата полита право срещу 
гърдите ти, но в последния момент отхвръква встрани сред всеобщи удивени възгласи и 
издрънчава в камънака. 

- Втори опит? -- питаш смаяния войник. 

Той поклаща невярващо глава и прибира лъка. Водачът на наемниците не се колебае 
дълго, преди да обяви: 

- Ще бъде чест да пътуваш заедно с нас, странниче. 

Мини на 183. 


199. 


Играеш по правилата на противника и това му дава възможност буквално да те смели 
от бой. След около минута, по време на която предимно поемаш удари под разпалените 
викове на търговци и наемници, юмручният боец отбягва с умел финт поредния ти 
отчаян замах и те изпраща във въздуха със съкрушителен двоен ъперкът. 


Стоварваш се по гръб сред всеобщ тържествуващ рев и отсъстващо проследяваш как 
наемникът си препасва оръжието, намята плаща и отново повежда кервана, елегантно 
отпуснат в седлото. Не след дълго и последните мулета, коне и катъри се изнизват 
покрай тед в облак прах. Спърк те гледа съчувствено от торбата и както никой друг път, 
не казва нищо. 

Това премеждие ще ти струва осем точки Издръжливост. 

Мини на 172. 


200. 


В слабините - на 208. 
В гърлото - на 206. 


201. 


Още при първата по-непредпазлива атака на противника го заставяш да изпълни 
сложна въздушна фигура и да се стовари по гръб. Лявата ти длан продължава да стиска 
дясната му китка, а два от пръстите на другата са опрени под брадичката му. Керванът 
мълчи. 

Наемникът се прокашля предпазливо. Отслабваш натиска върху гръкляна му, 
отбелязвайки завидното му самообладание, и той дрезгаво заявява: 

- Виждам, че можеш да се грижиш за себе си. Ще се радвам, ако се присъединиш към 
кервана 

Мини на 183. 


202. 


Как точно? 
С рязко завъртано на собственото си оръжие - на 211. 
Ще пуснеш меча си, за да се приплъзнеш и да направиш ключ на куката - на 209. 


203. 


Противникът ти съумява да избегне първите ти удари, макар и стъписан, и дори 
отвръща, на свой ред, с две-три точни крошета, но после изгубва инициативата. След 
като го притискаш с няколко светкавични камшични ритника, се завърташ рязко, като 
го подсичаш с пета, и продължаваш въртеливото движение с другия си крак. Главата 
му се оказва в траекторията на стъпалото ти и двубоят приключва. 

Наемникът се стоварва на земята сред разочарованите възклицания на търговци и 
наемници, претъркулва се веднъж и успява да се надигне на лакът. Отбелязваш 
завидното му самообладание, когато внимателно произнася: 

- Виждам, че можеш да се грижиш за себе си. Ще се радвам, ако сс присъединиш към 
кервана. 

Мини на 183. 


204. 


Едно-единствено ловко движение приключва двубоя. Противникът ти поглежда надолу 
към острието иа меча ти, усмихва се извинително и пуска своя. Някой се изхилва. 


- Виждам, че можеш да се грижиш аа себе си - заявява наемникът, демонстрирайки 
завидно самообладание. - Ще се радвам, ако се присъединиш към кервана. 
Мини на 183. 


205. 


Силите ви, изглежда, са равни, ала шансът се оказва на страната на противника. След 
дълга и напрегната схватка юмручният боец издебва един твой не особено добре 
премерен замах и чрез умел финт влиза в непосредствена близост, изпращайки те във 
въздуха със съкрушителен двоен ъперкът. 

Стоварваш се по гръб сред всеобщ тържествуващ рев и отсъстващо проследяваш как 
наемникът си препасва оръжието, намята плаща и отново повежда кервана, елегантно 
отпуснат в седлото. Не след дълго и последните мулета, коне и катъри сс изнизват 
покрай теб в облак прах. Спърк те гледа съчувствено от торбата и както никой друг път, 
не казва нищо. 

Мини на 172. 


206. 


Ще използваш финт - на 207. 
Ще предпочетеш директна атака - на 211. 


207. 


Прибави едно число от таблицата към Умението си. 
Ако резултатът е по-голям от четиринадесет, върви на 208. 
В противен случай отиваш на 211. 


208. 


Прибави едно число от таблицата към Умението си. 
Ако резултатът е по-голям от петнадесет, продължи на 204. 
Ако е равен или по-малък, прехвърли се на 211. 


209. 


Прибави едно число от таблицата към Умението си. 
Ако резултатът е по-голям от тринадесет, премини на 201. 
В противен случай продължаваш на 211. 


210. 


Едно-единствено ловко движение приключва двубоя. Противникът ти, без да смее да 
помръдне глава, се усмихва внимателно и пуска меча си. Керванът мълчи. 

- Виждам, че можеш да се грижиш за себе си - заявява наемникът, демонстрирайки 
завидно самообладание. - Щс се радвам, ако сс присъединиш към кервана. 

Мини на 183. 


211. 


Противникът успява да отгатне замисъла ти и лесно го обръща срещу теб. Очевидно е 
майстор на фехтовката. 

При положение че върхът на меча му е опрян в гърдите ти, не ти остава друго, освен да 
се извиниш и да си тръгнеш, опитвайки се да изслушаш поучителните тактически 
разработки на Спъркланд. 

Мини на 172. 


212. 


През целия ден поддържаш сравнително добро темпо и по здрач вече яздиш високо в 
планината, сред клекови горички и сипеи, недалеч от превала. Цари хлад и тишина. 
Скоро става ясно, че ще трябва да се подслоните някъде за през нощта и Спърк изявява 
желание да се заеме с търсенето на подходящо място. Не отричаш компетентността му, 
но не ти се ще да се замотае нанякъде, улисан в изпълнението на задачата си, след 
което да го търсиш до сутринта. 

Ако го оставиш да ходи където си иска, прехвърли се на 214. 

Ако поставиш възбрана, премини на 216. 


213. 


Магията на дневния здрач - на 217. 


Магията на чуждия образ - на 215. 

Магията на живата мъгла - на 219. 

Магията на непреодолимата защита - на 221. 

Ако не желаеш или нс можеш да използваш нито една от изброените, прехвърли се 
на 220. 


214. 


Апфът изцвърчава ентусиазирано и скоро се изгубва напред сред скалите. Вече 
започваш да сс укоряваш за решението си, когато, докато превеждаш коня си за юздите 
през някаква теснина, нещо космато сс хвърля изневиделица на гърба ти. 

- А-а-а! 

- Аз съм - казва Спърки. - Не вдигай шум. Имаме си компания. 

- Шайка Проходни грабители. Завардили са една клисура напред по пътя. Залегнали са 
върху скалите и е много трулно да бъдат забелязани... Не и за един апф, разбира се. 
Интригуващи сведения. При всяко положение пътят ти е един. 

Ако искаш да се застраховаш с някоя магия, мини на 213. 

Ако предпочиташ да не избързваш, продължи на 220. 


215. 


Ако искаш да се превъплътиш в окаян бедняк, когото дори такива отрепки като 
Проходните грабители не биха докоснали, мини на 218. 

Ако предпочиташ да се превърнеш в тежковъоръжен могъщ рицар, който да им 
вземе страха, отиди на 222. 

Ако смяташ още да си блъскаш главата, върви на 224. 


216. 


Апфът възроптава и дълго се муси, но ти оставаш непреклонен. Все още има време до 
падането на мрака, а дотогава сигурно ще сте намерили каквото ви трябва. 
Мини на 223. 


217. 
Посочи едно число от таблицата. 
Ако еот 1 до 8, прехвърли се на 225. 
Ако еот 9 до 12, продължи на 227. 

218. 


Като че ли пропусна нещо в плана си. Дали не беше язденият от теб жребец, който все 
пак е стойностна плячка (както и твърде неудачно допълнение към образа ти на лишен 
от всякакви блага нещастник)? 

Когато навлизаш в здрачния проход насред скалите, отгоре ти пада тежка и здрава 
мрежа и те омотава като муха в паяжина. Катурваш се от коня, като губиш контрол 


върху магията, разкривайки истинския си образ, и над теб внезапно проехтява див, 
изпълнен със злоба крясък: 
- Магьосник! 
Посипалата сс върху ти градушка от тежки камъни потвърждава факта, че долното 
разбойническо племе винаги е ненавиждало до смърт магьосниците. Дори и най- 
нескопосаните магьосници. 

КРАЙ 


219. 


Когато навлизаш в клисурата, за която те предупреди апфът, правиш заклинанието и 
скалите се скриват зад непроницаемата пелена на живата мъгла. Чуваш задавени викове 
и пришпорваш коня си напред, озъртайки се през рамо. Никой не се опитва да те спреи 
скоро си далеч от мястото на засадата. 

Мини на 229. 


220. 


- Е, аз си тръгвам - казва внезапно апфът. - Внимавай. 

Преди да сториш каквото и да било, животинката изчезва в сумрака. Свиваш рамене и 
продължаваш. 

Мини на 223. 


221. 


Когато приближаваш клисурата, за която те предупреди апфът, приготвяш могъщата 
магия и с леко сърце навлизаш в здрачния проход насред високите скали. 

Не след дълго отгоре ти полита умело хвърлена въжена мрежа с тежести по краищата - 
и се свлича жалко встрани, без да те докосне. Няколкото големи камъка, които се 
изсипват върху главата ти, не причиняват по-голяма вреда. Чуваш удивено шушукане и 
приглушени проклятия. 

- Защо не слезете при мен, презрени страхливци, за да ви покажа какво може един 
истински мъж? - казваш нагло, бея да спираш коня. 

Тишина. 

- А може би АЗ трябва да дойда при вас? - повишаваш рязко тон, а отгоре долита шум 
от търкулнати камъчета и бързо отдалечаващи се стъпки. 

Ухилваш се гадно, прекратявайки действието на магията, и продължаваш по пътя си. 
Мини на 229. 


222. 


Едва когато навлизаш в здрачния проход насред скалите и отгоре ти пада тежка и 
здрава мрежа, омотавайки те като муха в паяжина, осъзнаваш, че планът ти не струва. 
Проходните грабители, притаени в засада, имат твърде сериозно преимущество, за да се 
откажат току-така. 

Катурваш се от коня, като губиш контрол върху магията, разкривайки истинския си 
образ, и над теб внезапно проехтява див, изпълнен със злоба крясък: 

- Магьосник! 


Посипалата се върху ти градушка от тежки камъни потвърждава факта, че долното 
разбойническо племе винаги е ненавиждало до смърт магьосниците. Дори и най- 


нескопосаните. 
КРАИ 


223. 


Малко по-късно, докато внимателно навлизаш в един здрачен проход между високи 
скали, отгоре ти пада тежка и здрава мрежа и те омотава като муха в паяжина. 
Катурваш сс от коня и се мяташ безсилно в продължение на няколко секунди, после 
тежък удар в тила те потопява в тъмнина. 

Мини на 226. 


224. 


Единственият друг план, който ти хрумва, изглежда доста съмнителен. 

Ако желаеш да приемеш образа на мъж с черна кожена маска върху главата, 
премини на 228. 

В противен случай можеш да сс върнеш към вече обмислените си идеи и да 
продължиш на 218 - като беден скитник. 

Или на 222 - като вдъхващ респект воин. 

Ако решиш да не правиш магия, прехвърли се на 220. 


225. 


Щом приближават клисурата, за която те предупреди апфът, правиш заклинанието и 
продължаваш напред, обзет от смътно > предчувствие за предстояща > беда. 
Предчувствието значително се изостря, когато навлизаш в здрачния проход насред 
скалите и подкованите копита на коня ти заехтяват дваж по-силно върху камъка. 
Докато се питаш дали наистина има засада и какво би станало в такъв случай, отгоре 
внезапно проехтява див вик и върху теб се посипва градушка от тежки камъни. 
Жребецът ти те хвърля от седлото и ти се търкулваш на земята, мъчейки се да се 
предпазиш, ала скоро един по-голям и по-точен от останалите камък те довършва. 
Долното разбойническо племе винаги с ненавиждало до смърт магьосниците. Дори и 


най-нескопосаните магьосници. 
КРАИ 


226. 


Някаква далечна светлина танцува пред очите ти. Помръдваш клепки и виждаш 
размазаните пламъци на неголям огън. Главата те боли, все едно че са тс ударили с 
нещо тежко. (Изгубил си пет точки Издръжливост.) 

Припряно размърдваш извитите си зад гърба ръце и установяваш, че са стегнати в 
железни окови, веригата от които е омотана около краката ти. Седиш направо на 
земята, облегнат на ръбеста скала. В устата ти, кой знае защо, е натикан мръсен парцал. 
Проходните грабители са се изтъркаляли край огъня, като шумно дооглозгват остатъци 
от печен дивеч и сс наливат със странно миришеща настойка от манерките си. Шайката 
се състои от осем члена, всеки от които изглежда способен и на най-долното деяние. Не 
забелязваш оставени край тях оръжия - освен собствения си меч, наполовина изваден от 
ножницата. Конят и раницата ти, за щастие, също са около огнището. 


Отрепките не ти обръщат внимание, поне засега. Не пропускай момента. 
Ще направиш магия от Свитъка на странстващия заклинате - на 235. 
Ще направиш Могъща магия - на 230. 

Ще направиш магия от Великия завет - на 231. 

Няма да правиш магия - на 233. 


227. 


Щом приближаваш клисурата, за която те предупреди апфът, правиш заклинанието и 
продължават напред, обзет от тревожни мисли. Когато навлизаш в здрачния проход 
насред скалите, подкованите копита на коня ти заехтяват дваж по-силно върху камъка, 
но, изглежда, магията все пак си върши работата, защото, поглеждайки нагоре, можеш 
да видиш Проходните грабители, които се зверят иасам-натам с неизмеримо по-глупави 
от обикновено изражения. 

Едва когато си далеч от мястото на засадата, си позволяваш да въздъхнеш с облекчение 
и да прекратиш действието на магията. 

Мини на 229. 


228. 


Само можеш да гадаеш защо в образа на един от Синовете на Гуор успя да преминеш 
през клисурата, напълно необезпокояван. Все пак се набива в очи неприятното, но 
доста логично обяснение, че Проходните грабители вече са си имали работа с мъжете с 
кожените маски и определено не искат да си имат отново. 

А можеи да не е имало засада - макар че Спърклънд Солемнон би се заклел в опашките 
ла предните си. 

Мини на 229. 


229. 


Преспиваш на самия превал, в една скални кухина, под изцъклените звезди. Спърки се 
е сгушил в скута ти, за да се топлите един друг. 

На другия ден привечер достигаш кръстопътя в подножието, откъдето поемат пътищата 
към градовете на Алкирия, и продължаваш на изток. Езерният град те очаква. 

Мини на 280. 


230. 


Не можеш да направиш Могъща магия, защото този тип магии изискват движение не 
само на дланите, аи на целите ръце, на каквото в момента не си способен. 

В случай че ие си се опитвал да направиш нито магия от Свитъка на странстващия 
заклинател, нито магия от Великия завет, можеш да го сториш: 

Магия от Свитъка иа странстващия заклинател - на 235. 

Магия от Великия завет - на 231. 

Иначе отиваш на 232. 


231. 


Ако смяташ да направиш Магията на непреодолимата защита, прехвърли се на 234. 

Ако не можеш или не искаш, премини на 232. 

В случай че не си се опитвал да направиш нито магия от Свитъка на странстващия 
заклинател, нито Могъща магия, можеш да го сториш: 

Магия от Свитъка на странстващия заклинател - на 235. 

Могъща магия - на 230. 


232. 


Тъкмо започваш да кроиш нови планове, когато един от пиянстващите негодници се 
доклатушква до теб и без много предисловия прерязва гърлото ти с късия си нож. 
Ужасна участ. 

КРАЙ 


233. 


Продължаваш да седиш безпомощно, чудейки се какво е станало със Спърклънд, като 
наблюдаваш с нарастващо безпокойство пиянстващите негодяи. Оказва се, че си бил 
прав да се тревожиш, защото по някое време един от шайката се доклатушква до теб и 
без много предисловия прерязва гърлото ти с късия си нож. 


КРАЙ 
234. 
Посочи едно число от таблицата. 
Ако е четно, иди на 236. 
Ако с нечетно, продължи на 238. 
235. 


Ще направиш Магията на: 

чуждия образ - на 237. 

властващия поглед - ма 239. 

послушната ключалка - ма 241. 

дневния здрач - на 243. 

тайнствената отрова - на 245. 

Ако не искаш или не можеш да направиш нито една от изброените магии, 
минаваш на 232. 

В случай че не си се опитвал да направиш нито Могъща магия, нито Магия на Великия 
завет, можеш да го сториш: 

Могъща магия - на 230. 

Магия от Великия завет - ма 231. 


236. 


Нямаш нужната свобода на дланите, за да направиш необходимия за осъществяването 
на магията жест. След няколко безплодни опита прекратяваш усилията си. 
Мини на 232. 


237. 


По някое време един от пиянстващите негодни се надига предпазливо и се заклатушква 
встрани в тъмното. Решаваш, че това е твоят момент, лепваш си физиономията му и 
след малко надаваш сърцераздирателно мучене. 

Всички се извръщат едновременно към теб и придобиват значително по-глупави 
изражения от обичайното. Измучаваш отново, за да не им оставиш възможност да 
осъзнаят абсурдността на ситуацията. 

- Мърко! - възкликва един от тях. - Какво правиш там? 

Нов сподавен рев. 

- Ами онзи къде е?!... Чакай да те освободя! Разбойникът дотичва при теб, сваля 
оковите ти и пада като марионетка с прерязани конци след мълниеносния ти саблен 
удар в шията му. Скачаш на крака, като прекратяваш действието на ненужната вече 
магия, и изхвърляш парцала от устата си, изплювайки се яростно. Останалите шестима, 
към които в този момент се присъединява завърналият се Мърко, изглеждат съвсем 
объркани, но едва ли са безопасни. 

Мини на 240. 


238. 


Нямаш необходимата свобода на дланите, за да събудиш магията, ала след няколко 
безплодни опита все нак успяваш да направиш нужния жест. 

Не си особено сигурен относно ползата от този свой ход, но поне на първо време 
резултатът е удовлетворителен. Когато след малко един от пиянстващите негодяи се 
доклатушква до теб, въртейки през пръсти късия си нож, осъзнава - в продължение на 
поредица от сложни опити, че по никакъв начин не може да го вкара в употреба. 

Щом споделя откритието си с останалите от шийката, се възцарява паника. 

Мини на 242. 


239. 


Приготвяш заклинанието, след което започваш внимателно да следиш с поглед 
пиянстващите негодяи и щом след известно време един от тях се извръща в твоята 
посока, мигновено попада в капана на магията. Заповядваш му да те освободи и той 
механично сграбчва връзката ключове от кръста на съседа си и се потътря гьм тед. 
Преди някой от останалите членове на шайката да е сторил каквото и да било, оковите 
ти са свалени, а разбойникът, когото използва за тази цел - умъртвен. Скачаш на крака 
и изхвърляш парцала от устата си, като се изплюваш яростно. Седмината са стъписани 
и ужасени, но не и безопасни. 

Мини на 240. 


240. 


Проходните грабители размахват вериги и къси ножове и неуверено се разгъват, за да 
те обградят. 

Ще приемеш битката - на 244. 

Ще използваш магия - на 246. 


241. 


Правиш необходимия жест, макар и с труд, и оковите падат с щракане от китките ти. 
Доосвобождаваш се от веригите под смаяните погледи па пиянстващите негодници, 
скачаш на крака и изхвърляш парцала от устата си, изплювайки сс яростно. Осмината 
около огъня изглеждат стъписани и объркани, но едва ли са безопасни. 

Мини на 240. 


242. 


Изведнъж чуваш един добре познат глас и в същия момент отвсякъде се посипват с вик 
дребни и бързи сенки. Проходните грабители, на които вече много им се събра, не 
успяват дори да извадят оръжията си и биват натръшкани за броени мигове. Ордата 
космати планински джуджета, въоръжени с тояги и каменни брадви, се изгубва в мрака 
също толкова внезапно, колкото се и появи. 

Разваляш магията и Спърклънд важно идва при теб, развял опашка: 

- Трябва да ги извиниш, че не останаха. Много са стеснителни. Всъщност гледат 
изобщо да не се показват пред хора - освен ако важността на момента и един 
самоотвержен апф не го изискват от тях. 

Спърки помълчава малко в надуга поза, поглежда те изпод вежди и се осведомява с 
едва сдържана обида: 

- Няма ли поне да ми благодариш? 

Гневно мучене. 

- О... - Апфът като че едва сега забелязва в какво положение си. - Един момент... 

Спърк притичва край телата на Проходните грабители и след малко домъква ключа за 
оковите ти. Железата падат с щракане от китките ти, доосвобождаваш се от веригите, 
скачайки на крака, изхвърлят парцала от устата си, яростно се изплюваш и... 

- Благодаря, Спърки! - казваш сърдечно. - Ти си едно прекрасно същество, на което 
винаги съм можел да разчитам. 

- Такъв съм си аз! - цвърва весело апфът, щом се съвзема от изненадата, и с два скока се 
озовава на рамото ти. 

Мини на 229. 


243. 


Правиш необходимия жест, макар и с труд, и започваш да се местиш встрани, педя след 
педя, стараейки се да не вдигаш шум с веригата си. След известно време се налага да 
спреш на същото разстояние от огъня, но в съвсем друга посока, - защото не можеш да 
продължиш по този начин по-нататък. 

Горе-долу тогава откриват, че си изчезнал и сс възцарява паника. 

Мини на 242. 


244. 


Всеки от Проходните грабители има Умение, равно на 6, и четири точки Издръжливост. 
Ти ще се сражаваш без оръжие. 

Ако убиеш и осемте, преминаваш на 247. (Ако вече си отстранил един от тях, 
остават ти седем.) 

Ако те надделеят, отичаш на 249. 


245. 


Правиш необходимия жест, макар и с труд, и скоро осмицата пиянстващи негодяи 
започват да сс търкалят наоколо със задавени крясъци. Смъртта идва милостиво бързо. 
Примъкваш се до трупа на един от тях, на чийто кръст виси ключът за оковите ти, и 
след няколко безплодни опита железата падат с щракане от китките ти. 
Доосвобождаваш се от веригите, скачаш на крака и изхвърляш парцала от устата си, 
изплювайки се злостно. Нямаш повече работа тук. 

Мини на 248. 


246. 


Магията на живата мъгла - на 254. 

Магията на еленовия скок - ма 252. 

Магията на вечното сияние - на 250. 

Ако не можеш или не искаш да направиш нито една от изброените магии, 
преминаваш на 244 за ръкопашна схватка с разбойниците. (Използването на 
Могъща магия не е приемливо с оглед на това, че не знаеш какво би се случило с коня 
ти, аи със Спърклънд, ако случайно е в раницата.) 


247. 


Схватката с набързо изтрезнелите разбойници не те затруднява особено. Доудушваш 
последния от шайката със собствената му верига и отхвърляш тялото му от себе си. 
Нямаш повече работа тук. 

Мини на 248. 


248. 


- Виждам, че си се справил и без моя помощ - отбелязва Спърки със смесени чувства. 
Обръщаш сс изненадано. Апфът дооглежда осемте трупа, бърчейки нос, и отново се 
вторачва в тед. 

- Къде беше? - питаш хладно. 

- При планинските джуджета - изтърсва Спърклънд. - Беше я загазил здравата и се 
чудех как да те отървавам. 

Чувал си историите за скрития от хорските очи народ на Дивите планини, но това не е 
причина да повярваш в безумните твърдения на апфа. 

- И къде са джуджетата ти, Спъркли? - подхващаш с малка усмивчица. 

- Крият се в тъмното! - посочва неопределено с лапа гризачът. - Много са стеснителни, 
едва ги придумах да дойдат. Всъщност гледат въобще да не се показват пред хора, но 
ако се беше наложило, щяха да... 


Не издържаш повече и се разкикотваш под учудения му поглед. Спърки се фръцва, 
махва обидено с опашка и с два скока се озовава върху гривата на коня. 

Грабваш раницата си, продължавайки да се подхилваш, и се наместваш в седлото зад 
сърдития гръб на апфа. Ще му мине. 

Продължи на 229. 


249. 


Макар и замаяни от алкохола и стреснати от уменията на врага си, разбойниците имат 

сериозно числено превъзходство, което предрешава изхода на схватката. Не успяваш да 

избегнеш един подъл замах с верига към тила ти, защото идва едновременно с други 

два. Повален си на земята, където намираш смъртта си под валящите удари и ритници. 
КРАИ 


250. 


Правиш светкавично заклинанието, стисвайки здраво очи, и помежду разперените ти 
пръсти в миг избухва изгаряща светлина, която заслепява дори през клепачите. 
Прекратяваш магията и поглеждаш отново. Повечето от разбойниците са скрили в 
длани лицата си е беззвучен стон. Оръжията се търкалят в краката им. 

Ако решиш да се възползват от момента, за да избягаш е коня, прехвърли се на 
263. Ако предпочиташ да се опиташ да обезвредиш шайката, прехвърли се на 266. 


251. 
На борда на кой кораб се намираш? 
„Морски тигър“ - на 257. 
„Провидение - на 269. 
„Гръмовержец“ - на 261. 
252. 


Правиш бързо заклинанието и с първия гигантски скок грабваш оръжието и раницата 
си, а с втория възсядаш коня и го пришпорваш към пътя, оставяйки изумените 
разбойници зад гърба си. Мини на 256. 


253. 


Хукваш към огъня сред ослепените разбойници, грабвайки оръжието и раницата си, и 
възсядаш със скок жребеца, като го пришпорваш към пътя. Излиза, че един от тях не е 
бил толкова ослепен, защото миг преди да се изгубиш в мрака, късият му нож се забива 
в гърба ти. 

Извикваш от болка и се люшваш в седлото, но успяваш да се задържиш върху коня и 
скоро шайката остава далеч зад теб. Раната, както установяваш, не е сериозна. (Изгубил 
си пет точки Издръжливост.) Мини на 266. 


254. 


Правиш бързо заклинанието и хукваш към огъня сред гъстите млечни валма на мъглата. 
Грабваш оръжието и раницата си, възсядаш със скок коня и го пришпорваш към пътя, 
оставяйки разбойниците да се борят със задушаващите магически пипала. 

Мини на 256. 


255. 


Нищо по-лесно от това. Плъзваш се сред тях, нанасяйки неуловими смъртоносни удари, 
като не след дълго и последният от шайката намира края си. 

Нямаш повече работа тук. 

Мини на 248. 


256. 


Преди да се обезпокоиш сериозно за Спърк, той се завръща - по обичайния си начин. 

- А-а-а-а! 

- Извинявай - казва апфът в ухото ти. - Ето меи мен. 

- Къде беше? 

- При планинските джуджета - изтърсва Спърклънд. - Беше я загазил здравата и се 
чудех как да те отървавам. 

Чувал си историите за скрития от хорските очи народ на Дивите планини, но това не е 
причина да повярваш в безумните твърдения на апфа. 

- И къде са джуджетата ти, Спъркли? - подхвърляш с малка усмивчица. 

Гризачът се смъква нервно по теб и застава пред седлото на коня. 

- Крият се в тъмното! - Махва с лапа. - Много са стеснителни. Всъщност гледат изобщо 
да не се показват пред хора и ми беше доста трудно да ги придумам да помогнат. 

Спърк внезапно сс изправя на задните си лапи, изсвирва пронизително и добавя 
няколко странни гърлени звука. Сетне се ослушва за миг и развява доволно опашка. 

- Съобщих им, че всичко е наред и вече не се нуждаем от тях - обяснява ти. 

- Така ли, Спъркли?! Излиза, че ти говориш езика на планинските джуджета?! 

- Хм, да, разбира се - нали не си очаквал, че съм джафкал и съм размахвал опашка, за да 
им привлека вниманието? От същество на моята възраст и с моя интелект би трябвало 
да се очакват и по-мащабни знания, ако нямаш нищо против, да не говорим, че... 

Не издържаш повече и се разкикотваш под учудения му поглед. Спърки се фръцва и 
сърдито ти обръща гръб. Сритваш бавно пристъпващия кон, продължавайки да се 
подхилваш. Ще му мине. 

Мини на 229. 


257. 


На другия ден по обяд нетърпеливо повеждаш коня си надолу по трапа в гъмжилото на 
необятния пристанищен град на Алкирия. Преди да се изгубиш сред тълпата, 
поглеждаш през рамо към „Морски тигър“ и махваш приятелски на екипажа и на един 
малък отряд войници, които ти отвръщат със същото. Задружното отблъскване на 
изненадваща нощна атака от страна на подивял гигантски калмар сближава хората. 
Мини на 260. 


258. 


Докато си пробиваш път сред тълпата по пристана, една обкичена с пръстени пухкава 
длан те потупва по рамото. Обръщаш се плавно и изглеждаш от глава до пети 
натрапника - дебел търговец, стегнал телесата си в ослепителен брокат, - който, без да 
се смути особено, ти отвръща със същото: 

- Виждаш ми се здрав и як. Времето ми е малко, както и носачите. Тия сандъци трябва 
да са в трюма до един час. Ако работиш добре, ще получиш прилично заплащане. 
Делови човек. 

Ако приемеш офертата, мини на 262. 

Ако не смяташ, че подобно занимание ти подхожда, продължи на 264. (Ако нямаш 
пари обаче, ще се наложи да усмириш гордостта си и да приемеш.) 


259. 


Събуждат те силни викове и бляскащи в мрака факли. Скачаш на крака, залитайки от 
внезапен трус, и отначало решаваш, че всъщност продължаваш да спиш и сънуваш най- 
отблъскващия си кошмар... 

Кърмата на „Провидение“ е обхваната в ужасяващата прегръдка на гигантски калмар, 
който сигурно е по-голям от кораба. Докато стоиш вцепенен, огромните му 
фосфоресциращи очи изплуват над борда на нивото на твоите и едно от пипалата му с 
размерите на мачта полита към теб. Търкулваш се отчаяно встрани и то се стоварва 
върху палубата с отвратителен жвакащ звук. Спърки изврещява и задрапва нагоре по 
такелажа, настръхнал като четка. 

Няма място за отстъпление. 

Ще извадиш меча си - на 263. 

Ще направиш магия - на 265. 


260. 


Ако си изгубил коня си или ако си собственик на Сивчо или Буре и ти се ще да го 
беше изгубил, ще трябва да си потърсиш ново животно - на 258. 
Иначе продължаваш на 280. 


261. 


Събужда те злокобно предчувствие. Отваряш очи, без да помръдваш, и се вслушваш 
напрегнато. Спърки похърква в тъмното. Корабът се носи като призрак - мрачен и тих. 
В следващия момент чудовищен плясък проехтяла в нощта и палубата се разтърсва, 
като че сте се натъкнали на риф. Търкулваш се нанякъде и се опитваш да се изправиш, 
но нов, още по-силен трус те запраща обратно върху дъските. Чуваш виковете на 
моряците, ала все още с тъмно като в рог. 

Ако искаш да направиш магия, иди на 266. 

Ако решиш да изчакаш, прехвърли се на 268. 


262. 


Следващият един час се оказва може би най-тежкият в досегашния ти живот. На 
няколко пъти се проклинаш за решението си, но не можеш да спреш и да се откажеш. В 
крайна сметка всички сандъци биват пренесени по трапа и складирани в трюма на 
съответния кораб - под зоркия поглед и подвикванията на непрестанно ръкомахащия 
търговец, - и то в рамките на определеното време. Стоварваш се на пристана и не 
мръдваш. (Дебютът ти като пристанищен черноработник ще ти струва четири точки 
Издръжливост. Ако по този начин Издръжливостта ти бива сведена до нула, това е 
краят ти - колкото и абсурден да изглежда.) 

- Завидно старание - отбелязва работодателят ти. - Надявам се пет жълтици да те 
устройват. 

Надигаш се и ги прибираш в кесията си. Устройват те напълно. 

- Беше ми приятно да работим съвместно - кимва ти търговецът и пълните му крака го 
отнасят във вихъра на неотложните му дела. 

Мини на 264. 


263. 


Чудовището има Умение, равно на 13, и 20) точки Издръжливост. 
Ако излезеш победител в ужасната битка, прехвърли се на 267. 
Иначе преминаваш на 269. 


264. 


Няколко мииути по-късно се разминаваш с облечен в черно човек, повел два коня за 
юздите. Оказва се, че ги продава, макар и на цена, далеч от разумната, и след 
половинчасов драматичен пазарлък, който значително сближава позициите ви, сте 
готови да сключите сделка. 

Артас е висок бял жребец с подчертано благородна външност. Изглежда бърз и 
издръжлив и несъмнено е в отлично състояние. Продавачът отказва, съвсем 
справедливо, да го даде за по-малко от десет жълтици. 

Другият кон е доста дребно, омърлушено животно на име Мурук. Цената е само пет 
жълтици. 

(Ако притежаваш Сивчо или Буре, можеш да го размениш за Артас - като доплатиш пет 
жълтици, или за Мурук - бея да доплащаш.) 

След кратък размисъл възсядаш новия си кон, сбогуваш се с бившия му собственик и 
поемаш по оплетените улици на Харп. 

Мини на 280. 


265. 


Ще направиш магия от свитъка на Странстващия заклинател - на 270. 
Ще предпочетеш Могъща магия - на 272. 


266. 


Магията на всевиждащото око - на 271. 
Магията на свободния полет - на 273. 
Магията на непреодолимата защита - на 275. 


Магията на вечното сияние - на 277. 
Ако не владееш или не искаш да използваш нито една от изброените магии, 
отиваш на 208. 


267. 


Въртиш се бясно във всички посоки, като подскачаш и се търкаляш по палубата, за да 
избегнеш летящите отвсякъде пипала, и след всеки твой замах пръсва зеленикава слуз. 
Не след дълго смъртоносната игра на гоненица приключва и омаломощеното чудовище 
се потапя обратно в незнайните дълбини, от които е изплувало. Настава тишина, която 
бива последвана от дружен тържествуващ вик, екнал над кораба. 

Мини на 274. 


268. 


Нещо огромно и лигаво пролазва по палубата към теб с отвратителен жвакащ звук. 
Скачаш на крака с ужасен крясък, но то сграбчва глезена ти в желязна хватка и ти 
политаш като парцалена кукла зад борда, където намираш страшния си край в обятията 
на гигантския калмар, обвил кораба с пипалата си. 

КРАЙ 


269. 


Въртиш сс бясно във всички посоки, като подскачаш и се търкаляш по палубата, за да 
избегнеш летящите отвсякъде пипала, ала не успяваш да издържиш достатъчно дълго в 
смъртоносната игра на гоненица. Скоро върхът на едно от пипалата стяга глезена ти и 
преди да го отсечеш, друго те омотава през гърдите, смачквайки те като на шега. 
Ужасна участ. 

КРАЙ 


270. 


Магията на властващия поглед - на 276. 

Магията на вечното сияние - на 282. 

Магията на еленовия скок - на 278.. 

Ако не владееш или не желаеш да използваш нито една от изброените магии, 
изтегляш меча си и преминаваш на 263. 


271. 


Изричаш заклинанието и новото ти възприятие разкрива страшна картина, сякаш 
извадена от най-отблъскващия кошмар... 

Кърмата на „Гръмовержец“ е обхваната в ужасяващата прегръдка на гигантски калмар, 
който със сигурност е по-голям от кораба. Докато стоиш вцепенен, огромните му 
фосфоресциращи очи изплуват над борда на нивото на твоите и едно от пипалата му с 
размерите на мачта полита към теб. Търкулваш се отчаяно встрани и то се стоварва 
върху палубата с отвратителен жвакащ звук. Спърки изврещява и задрапва нагоре по 
такелажа, настръхнал като четка. 


Неколцина моряци изскачат с факли зад гърба ти и закрещяват от ужас. 
Ще направиш нова магия - на 279. 
Ще предпочетеш да се отдръпнеш на безопасно разстояние - на 281. 


272. 


Магията на тъмната страна - на 283. 

Магията на смъртния мраз - на 285. 

Магията на свободния полет - на 287. 

Магията на поразяващата ръка - на 289. 

Ако не владееш или не желаеш да използваш нито една от изброените магии, 
изтегляш меча си и преминаваш на 263. 


273. 


Изричаш заклинанието и политаш право нагоре, докато нещо огромно и лигаво 
пролазва по палубата под теб с отвратителен жвакащ звук. Промъкваш се ловко 
помежду платната и въжетата и се издигаш над върховете на мачтите, взирайки се 
надолу в светлината на няколкото факли, които моряците запалват. Картината, 
разкрила се пред очите ти сред ужасените крясъци на екипажа, сякаш е извадена от 
най-отблъскващия кошмар - кърмата на „Гръмовержец“ е обхваната от пипалата на 
гигантски калмар, който със сигурност е по-голям от кораба. 

Ако се спуснеш обратно - разбира се, в другата половина на плавателния съд, 
мини на 281. 

Ако предпочетеш да зарежеш „Гръмовержец, изоставяйки коня си, и да полетиш 
над безбрежния тъмен океан, иди на 284. 


274. 


Остатъкът от нощта преминава в празнуване на победата над митичната дълбоководна 
твар. Събуждаш се едва към обяд, докато навлизате в залива на Харп, и нетърпеливо 
повеждаш коня си надолу по трапа към претъпкания алкирски пристан. Когато 
поглеждаш през рамо, целият екипаж ти махва за довиждане от борда на кораба. 

Мини на 260. 


275. 


Чуваш как нещо огромно и лигаво пролазва по палубата към теб с отвратителен 
жвакащ звук и почти изкрещяваш последните думи от заклинанието. Магическата 
стена, която мигом те обгражда, ти осигурява временна безопасност, докато незнайната 
гад шари безсилно наоколо. 

Когато моряците най-сетне запалват две-три факли, закрещявайки от ужас, се 
уверяваш, че определението „временна“ относно безопасността е възможно най- 
точното: кърмата на „Буревестник“ е обхваната от пипалата на гигантски калмар, който 
със сигурност е по-голям от кораба. 

Мини на 281. 

276. 


Изричаш на висок глас заклинанието и протягаш властно ръка, втренчвайки се в 
немигащото котешко око на калмара. Все пак, въпреки ужасяващия си вид, чудовището 
е обикновено низшо създание. 

Погледът ти не потрепва, докато неподвижните пипала бавно се изнизват по палубата 
около теб и падат зад борда. Едва когато покореният звяр потъва сред черните вълни 
обратно към незнайните дълбини, от които е изплувал, отпускаш длан и притваряш 
очи. Настава тишина, която бива последвана от дружен тържествуващ вик, екнал над 
кораба. 

Мини на 274. 


277. 


Изричаш заклинанието и зеленикавото магическо сияние разкрива страшна картина, 
сякаш извадена от най-отблъскващия кошмар... 

Кърмата на „Гръмовержец“ е обхваната в ужасяващата прегръдка на гигантски калмар, 
който със сигурност е по-голям от кораба. Докато стоиш вцепенен, огромните му 
фосфоресциращи очи изплуват над борда на нивото на твоите и едно от пипалата му с 
размерите на мачта полита към теб. Търкулваш се отчаяно встрани и то се стоварва 
върху палубата с отвратителен жвакащ звук. Спърки изврещява и задрапва нагоре по 
такелажа, настръхнал като четка. 

Неколцина моряци изскачат с факли зад гърба ти и закрещяват от ужас. 

Ако решиш да заложиш всичко на Магията на вечното сияние и се съсредоточиш, 
за да постигнеш пълната и мощ, мини на 282. 

Ако не желаеш да рискуваш по този начин, можеш да направиш нова магия - на 
279. 

Би могъл и просто да се отдръпнеш на безопасно разстояние - на 281. 


278. 


Изричаш заклинанието тъкмо навреме, за да се спасиш с гигантски скок от две търсещи 
пипала. 

Ако искаш да атакуваш очите на калмара, мини на 290. 

Ако предпочиташ да насечеш пипалата му, иди на 292. 


279. 


Магия от Свитъка на странстващия заклинател - на 291. 
Могъща магия - на 203. 


280. 


Нападението е толкова внезапно и неочаквано, че те заварва напълно неподготвен. 
Успяваш единствено да се извъртиш в седлото в последния момент, отклонявайки меча 
на връхлетелия отгоре ти маскиран убиец, при което и двамата политате към земята. 
(Губиш две точки Издръжливост при падането.) 


Търкулвате се встрани и се изправяте с оръжия в ръце. Невероятният скок, който Синът 
иа Гуор използва за изненадващата си атака, не оставя съмнение, чс е умел и коварен 
противник. 

Умението му е 10, а Издръжливостта му - 7. 

Ако победиш, мини на 286. 

Ако загубиш, прехвърли се на 288. 


281. 


След още един страшен тласък „Буревестник“ бавно, но сигурно потегля към дъното, 
влачен от упоритото животно. Десният борд се наклонява опасно и няколко 
непривързани денка, както и нещастният ти кон, сс изсипват в морето. 

Владееш ли Магията иа подводното дихание (при положение че разполагаш с 
Магическа сила)? 

Да - на 294. 

Не - на 296. 


282. 


Стисваш здраво очи и помежду дланите ти в миг избухва изгаряща светлина, която 
заслепява дори през клепачите. 

Прекратяваш магията и поглеждаш отново. Неподвижните пипала на калмара бавно се 
изнизват по палубата около теб и падат зад борда. Ослепеният звяр потъва сред черните 
вълни - обратно към незнайните дълбини, от които е изплувал. Настава тишина, която 
бива последвана от дружен тържествуващ вик, екнал над кораба. 

Мини на 274. 


283. 


Непрогледната пелена на безумната ярост пада пред очите ти с изричаното на 
заклинанието и те превръща в нещо съвсем различно. 

Когато разсъдъкът ти се връща, откриваш, че си коленичил иа палубата, целият облян в 
зеленикава слуз. Чудовището си е отишло. Край теб, в локвички от слузта, се гърчат 
отрязаните върхове на няколко пипала. Ръката ти е изтръпнала от сеч, гърдите те болят 
при всяко вдишване, а върху оголения си ляв крак виждаш отвратителните следи от 
гигантските вендузи на калмара. (Изгубил си общо десет точки Издръжливост.) 

Щом се надигаш неуверено, подпирайки се на меча, тишината бива пометена от дружен 
тържествуващ вик, екнал над кораба. Мини на 274. 


284. 


- Ами аз? - излайва Спърки, драпайки бясно нагоре по такелажа. 

Спускаш се и го грабваш от върха на мачтата, изохквайки, когато уплашено вкопчва 
нокти в ръката ти, след което правиш един широк кръг над кораба, опитвайки се да се 
ориентираш по звездите, и политаш устремно в мрака. 

Не знаеш колко дълго можеш да поддържаш магията. 

Мини на 302. 


285. 


Вълната от унищожителен студ в миг замразява чудовището. Пипалата му, покрити със 
скреж, остават да висят над палубата в причудливи форми. 

Извикваш стъписаните членове на екипажа и с помощта на няколко брадви и канджи 
успявате да се отървете от ненужния товар. Идва ред на нещо значително по-приятно. 
Мини на 274. 


286. 


Изведнъж те обзема истинска ярост. Нахвърляш се върху врага си, като го притискаш с 
поредица от удари, всеки от които е по-бърз и по-силен от предишния, и в един момент 
оръжието му изхвърчава, звънтейки, високо във въздуха. В същия миг кръговата ти 
подсечка го събаря по гръб, а върхът на меча ти се опира в гърлото му. 

- Мръсен оргондски плъх... - просъсква маскиралият. 

- Да? - подканяш го вежливо. 

- Да не би да мислиш, че можеш да се разхождаш безнаказано из Земята на Бога?! - 
избухва онзи. - Всички воини на Гуор са се вдигнали като един! Никога няма да 
стигнеш до Езерния град! Никога! 

Фанатикът рязко се надига и си прерязва гърлото. Докато кръвта пръска по устните му, 
те продължават да мърдат: „ни-ко-га". 

Мини на 295. 


287. 


Изричаш заклинанието тъкмо навреме, за да се спасиш от две търсещи пипала, като 
излиташ високо над палубата. 

Ще се спуснеш към очите на калмара - на 290. 

Ще насечеш пипалата му, лавирайки между тях - на 292. 


288. 


Фанатичната омраза на маскираните убийци най-сетне те погубва. Така и не разбираш 
какво я е предизвикало, но докато кръвта изтича от тялото ти и пред очите ти пада 
мрак, усещаш, чс смъртта слага край нс само иа твоя живот, но и иа нещо несравнимо 
по-важно. 

КРАЙ 


289. 


Ярката мълния удря чудовището между очите и огромната му лигава глава се пръсва на 
всички страни, обливайки те от глава до пети със зловонна зеленикава слуз. Известно 
време пипалата се мятат конвулсивно по палубата, сетне се изнизват през борда едно 
подир друго и потъват в бездънните черни води. Настъпилата тишина бива пометена от 
дружен тържествуващ вик, екнал над кораба. 

Мини на 274. 


290. 


Стрелваш се, бърз като полъх, и забиваш меча си до дръжката в окото на чудовището. 
Отскачаш надалеч, докато огромните пипала се мятат конвулсивно по палубата, и 
прекратяваш действието на магията. Ослепеният звяр се потапя обратно в незнайните 
дълбини, от които е изплувал, и настъпилата тишина бива пометена от дружен 
тържествуващ вик, екнал над кораба. 

Мини на 274. 


291. 


Ако направиш Магията на властващия поглед, прехвърли се на 276. 

Ако направиш Магията на вечното сияние, премини на 282. 

Ако не искаш или не можеш да направиш нито едната, нито другата, очаква те 
281. 


292. 


Стрелкаш сс във всички посоки, за да избегнеш летящите отвсякъде пипала, и след 
всеки твой замах пръсва зеленикава слуз. Не след дълго смъртоносната игра на 
гоненица приключва и омаломощеният звяр се потапя обратно в черните води, но 
върхът на едно от пипалата му изненадващо те блъсва изотзад в главата и те събаря 
върху палубата. (Губиш четири точки Издръжливост.) 

Щом след малко се надигаш неуверено, подпирайки се на меча, тишината бива 
пометена от дружен тържествуващ вик, екнал над кораба. 

Мини на 274. 


293. 


Ако направиш Магията на смъртоносния мраз, прехвърли се на 285. 

Ако направиш Магията на поразяващата ръка, премини на 289. 

Ако не искаш или не можеш да направиш нито едната, нито другата, очаква те 
281. 


294. 


Не след дълго корабът се разцепва с протяжен трясък, който заглушава виковете на 
хората, и потъва почти в същия момент. Едва си успял да изречеш заклинанието, когато 
образувалият се огромен водовъртеж те всмуква надолу към черните дълбини... 

Щом най-сетне се измъкваш на повърхността, сред отломките от крушението на 
„Гръмовержец“, чуваш далечен писък и с небивало облекчение съзираш мокрия до 
кости и повече от всякога плъхоподобен апф върху една от дъските, плаващи 
наоколо. 

Мини на 302. 


295. 


- Ужасно - обажда се Спърки. 
Изтриваш меча си в черните дрехи на трупа и го прибираш в ножницата. 


- Чу ли го какво каза? 

- Да. 

- И какво означава това според теб? 

- Незнам, Спърклънд. 

- Ще ни видят сметката, ето какво означава. 

- Отиваме в Езерния град. 

- Отиваме право в ръчичките им! - изджафква дрезгаво апфът и веднага се сконфузва. - 
Извинявай... 


- Чакай малко... - замисляш се изведнъж. - Спомняш ли си за Древния град? В 
Изгорената земя, отвъд Алвар... 
- Столицата на Древните? - учудва се Спърки. -- Бялата магия все още живее там... 


Какво си намислил? 

- Сетих сс за историите отпреди един век. Вълшебната сила на мястото помогнала на 
дядо ми в Похода срещу Злото... 

- Смяташ, че ще помогне и на нас? 

- Ами... 

- А пък аз си мислех, че АЗ съм се отчаял. 

Ако желаеш да се възползваш от Магията на вътрешния глас, премини на 299. 
Ако искаш да направиш Магията на пророческото зрение, прехвърли се на 297. 
Иначе ще трябва да решиш сега: 

Ще потърсиш помощ от властите по пътя си към столицата на Алкирия - на 301. 
Ще препуснеш към Аивар - на 303. 

Просто ще продължиш по досегашния начин - на 305. 


296. 


Не след дълго корабът се разцепва с протяжен трясък, който заглушава виковете на 
хората, и потъва почти в същия момент. Опитваш се да се заловиш за някоя отломка, за 
да се задържиш на повърхността, но образувалият се огромен водовъртеж те въвлича в 
гибелната си спирала и те всмуква надолу към черните дълбини, от които няма 
измъкване. Просто още един удавник, чието тяло ще нахрани рибите. 

КРАИ 


297. 


Притваряш очи, изричайки заклинанието, и изчистваш ума си в очакване на 
пророчество. То не закъснява, но далеч не е успокояващо: десетки и стотици от 
маскираните ти врагове - вездесъщи и неизбежни като смъртта. Внезапен блясък - като 
ярка бяла звезда - слага край на видението и те оставя да примигваш объркано, 
полузаслепен. 

Ако владееш Магията на вътрешния глас и искаш да я използваш, мини на 299. 
Иначе ще трябва сам да решиш на какво да се довериш: 

На силната ръка на закона - на 301. 

На древната, полумитична бяла магия - на 303. 

На собствените си умения и късмет - на 306. 


298. 


След кратък разговор с един загърнат в шарена роба старик, който ти обяснява - с 
немалка почуда - как да стигнеш до Древния град, се отправят към една от малкото 
странноприемници в Айвар. Старецът те е уверил, че конете не влизат в Изгорената 
земя, така че се постараваш да убедиш ханджията да се грижи за уморения ти жребец 
до следващия ден, когато ще си платиш за услугата и за кожения мях с айрян, който 
отмъкваш. 

Излизаш на улицата и бързо тръгваш на запад. Когато стигаш последните къщи на 
града, спираш и се ослушваш. Струва ти се, че си дочул далечен тропот на много коне. 
Дано сведенията ти за навиците на ездитните животни относно Изгорената земя са 
благонадеждни. 

Мини на 309. 


299. 


Магията те изпълва с увереност, че единственият възможен път е този към Айвар. 
Понякога вярното решение изглежда най-абсурдно от всички останали. 
Мини на 303. 


300. 


Измъкваш се от гигантския Харп по най-бързия възможен начин и препусваш на 
северозапад с цялата скорост, на която е способен конят ти. По тъмно достигаш средата 
на пътя, отбелязана от тайнствената Скала-черсп - призрачен силует иа фона на 
гаснещия пурпур на западното небе. Без особена изненада установяваш, че върху 
скалата елегантно е приседнала тъмна фигура. 

- Надявам се, че добре съм подбрал мястото на срещата ни? -- осведомява се Синът на 
Гуор с приятен глас. 

- Изискан вкус - успокояваш го. 

Той кимва леко в отговор. 

- Прекрасен жребец - не се стърпява да отбележи, преди да се хвърли изненадващо към 
теб, изваждайки меча си. 

Противникът ти има Умение, равно иа 11, и осем точки Издръжливост. 

Ако победиш, продължи на 304. 

Ако загубиш, прехвърли се на 288. 


301. 


Както би могъл да сс досетиш, стражата не пожелава да ти окаже съдействие. 
Историята ти звучи твърде недостоверно в ушите на разсъдливите и улегнали 
блюстители на закона. Син на велик вълшебник и племенник на краля с неясна мисия и 
легендарен фанатичен клан по петите - трябва да си признаеш, че и ти не би повярвал 
на нещо такова... Стига да не се случваше със самия теб. 

Мини на 305. 


302. 


Изваждат ви от морето по залез-слънце - на борда на един от многобройните търговски 
кораби, кръстосващи тези води. По изключение не се налага да заплатите за пътуването 
си. (Изгубил си пет точки Издръжливост. Ако точките ти са били по-малко от шест, 
това означава, че просто не си могъл да дочакаш спасителния кора.) 

Събуждаш сс едва към обяд на другия ден, когато навлизате в залива на Харн. Спърки 
мърда възбудено в джоба ти, докато слизаш по трапа към претъпкания алкирски 
пристан. 

Мини на 260. 


303. 


Ако си пристигнал в Алкирия по суша, мини на 307. 
Ако си използвал морския път, иди на 306. 


Последната атака на Клана те уверява, че нямаш време за губене. Думите на първия 
нападател се потвърждават - още повече че и вторият казва горе-долу същото, преди да 


умре. 


Яздиш до късно през нощта, без да жалиш животното и собствените си сили, и на 
сутринта продължаваш с добро темпо. По обяд белият Айвар затрептява в маранята на 
северния хоризонт. 

Мини на 298. 


305. 


Фанатичната омраза па маскираните убийци най-сетне те погубва. Следващата засада 
се оказва последна, макар да изпращаш в селенията на Гуор мнозина от Синовете му, 
участвали в нея. Така и не разбираш какво е предизвикало ненавистта им, но докато 
кръвта изтича от тялото ти и пред очите ти пада мрак, усещаш, че смъртта ти слага край 
не само на твоя живот, аи на нещо несравнимо по-важно. 

КРАЙ 


306. 


Ако конят ти с Вихър, Борон, Блерк или Артас, мини на 308. 
Ако е Буре, Сивчо или Мурук, прехвърли се на 300. 


307. 


Препусваш обратно към кръстопътя и поемаш по големия път в подножието на 
планините. Яздиш през по-голямата част от нощта, без да жалиш животното и 
собствените си сили, и рано сутринта продължаваш с добро темпо. По обяд белият 
Айвар затрептява в маранята на южния хоризонт. 

Мини на 298. 


308. 


Измъкваш се от гигантския Харн по най-бързия възможен начин и препускаш на 
северозапад. Пришпорваш чудесния си кон през целия ден и по здрач преполовяваш 
пътя: под призрачния поглед на Скалата-череп - която открай време дели по равно 
разстоянието между двата града, - сякаш оживяла в цветовете и сенките на залеза. 
Яздиш до късно през нощта и на сутринта продължаваш с добро темпо. По обяд белият 
Айвар затрептява в маранята на северния хоризонт. 

Мини на 298. 


309. 


Вечерта съзират в далечината пред себе си огромните полуразрушени постройки на 
мистичната столица, облени в кръвта на слънцето. Залезът на днешния ден над 
древните руини напомня за залеза на великата цивилизация от зората на времето, 
несравнимо по-развита и могъща от вашата. 

Както и за нечии друг залез. 

Поглеждаш за кой ли път през рамо, без да спираш да местиш оловните си крака напред 
и напред. Веригата от черни силуети през мъртвото поле се е приближила с още 
мъничко. 

- Продължавай! - изкрещява Спърки, който е скочил от рамото ти, за да подтичва редом 
с теб. - Съвсем малко остана! Дръж се! 


Изхриптяваш нещо в отговор и успяваш да забързаш крачка. Целия следобед тичаш 
през прокълнатата пустош, а от известно време насам го правиш доста по-усърдно, 
защото по петите ти препускат стотина настървени Синове на Гуор, които също като 
теб са изоставили конете си. Фанатиците никога не са били толкова близко до своята 
цел и това ги кара да се носят като демони. Ги пък бягаш за живота си. 

- Стигнахме вече! Не се предавай! - врясва Спърклънд, когато правиш няколко 
залитащи крачки между първите сгради и спираш. 

Не можеш да продължиш. Пред теб има невидима, но напълно осезаема стена. 
Досещаш се, че това е защитният магически обръч, който опасва града. 

- Пусни ме - промълвяваш. 

Нищо не се случва. Обръщаш глава: маскираните вече те настигат - бързи и неумолими. 
- Пусни ме! - викваш и удряш с юмрук по стената. 

Тя не помръдва. 

- Не знам какво става с мен - заговаряш припряно, - не знам дори кой съм. Знам само, 
че означавам нещо в цялата безумна история и че не трябва да умирам тук... 

Нищо. Първият убиец се втурва към теб с изваден меч. 

„Аз знам кой си“ - чуваш глас в главата си. 

Стената внезапно те пропуска през себе си и се устремява към прииждащите убийци, 
като се превръща в ослепителнобял огън. Падаш на колене и меко се свличаш встрани, 
погълнат от кадифена чернота. 


Умение: 10 


ИздръжлиВост: 50 


Магическа сила: 15 А 


Противници: 


| ч Умение: 


Изсйажавост 


2. Уменче: 
Издръжливост: 


3; Умение: 
Издръжливост: 


ПридобивВки: 


